pythainlp/thai-wiki-dataset-v4 huggingface dataset:
สายน้ำ ลูกผู้ชาย

สายน้ำ ลูกผู้ชาย เป็นละครโทรทัศน์แนวโรแมนติก-คอมเมดี้-ดราม่า เป็นบทประพันธ์ของ สุภาผล บทโทรทัศน์โดย สุลักขณา กำกับการแสดงโดย นพรัตน์ พุทธรัตนมณี ผลิตโดย บริษัท เมจิค แอ็ดเวอร์เทนเม้นท์ จำกัด ออกอากาศทุกวันเสาร์–อาทิตย์ เวลา 10.45 – 11.30 น. ทาง สถานีวิทยุโทรทัศน์ไทยทีวีสีช่อง 3 นำแสดงโดย นันทวัฒน์ อาศิรพจนกุล, ธิญาดา พรรณบัว, มณฑล ปริวัฒน์, เอลิกา พลอยอัมพร, ธนัท ฉิมท้วม, มานิดา เรืองศรี และนักแสดงชั้นนำอีกมากมาย เริ่มตอนแรกวันที่ พ.ศ. 2546–พ.ศ. 2546
เรื่องย่อ.
สายน้ำ ลูกผู้ชาย เรื่องราวเกี่ยวกับมิตรภาพระหว่าง แทน กับ ชัคกี้ ที่เป็นเพื่อนสนิทกัน แต่ต้องมาผิดใจกันเพราะ มีน ซึ่งสนิทกับ ชัคกี้ มาตั้งแต่เด็ก และ ชัคกี้ ก็หลงรัก มีน มาตลอด แต่ มีน กลับมีใจให้ แทน จากเพื่อนรักทั้งคู่ก็กลายเป็นคู่แข่งกัน เพราะทั้งคู่ต่างมีชื่อเข้ารับการคัดเลือกเป็นนักกีฬาว่ายน้ำทีมชาติ ต้องแข่งในรุ่นเดียวกัน เรื่องราวความสัมพันธุ์ระหว่าง “เพื่อน” จะจบลงอย่างไร ตามชมในละคร สายน้ำลูกผู้ชาย
สนามกีฬารามอน ซันเชซ ปิซฆวน

สนามกีฬารามอน ซันเชซ ปิซฆวน  เป็นสนามฟุตบอลแห่งหนึ่งตั้งอยู่ในเมืองเซบิยา แคว้นอันดาลูซิอา ประเทศสเปน ปัจจุบันเป็นสนามเหย้าของสโมสรฟุตบอลเซบิยาในลาลิกา มีความจุ 42,714 ที่นั่ง โดยมีขนาดความจุมากเป็นลำดับที่ 9 ของประเทศสเปน และมากเป็นลำดับที่สามของแคว้นอันดาลูซิอา โดยเป็นรองเพียงแค่ ลาการ์ตูฆา และ เบนิโต บิยามาริน ตามลำดับเท่านั้น
สนามแห่งนี้เคยใช้ในการแข่งขันนัดชิงชนะเลิศ ยูโรเปียนคัพ 1986 ระหว่าง สเตอัวบูคาเรสต์ กับ บาร์เซโลนา และยังเป็นหนึ่งในสนาม 17 สนามที่ใช้แข่งขันฟุตบอลโลก 1982 ที่สเปนเป็นเจ้าภาพ โดยแข่งขันทั้งสิ้น 2 นัด ในรอบแรก และรอบรองชนะเลิศ ระหว่างเยอรมนีตะวันตก กับฝรั่งเศส ยังใช้เป็นสนามแข่งขันยูฟ่ายูโรปาลีก รอบชิงชนะเลิศ ในปี ค.ศ. 2022 นอกจากนี้ ยังใช้เป็นสนามเหย้าของฟุตบอลทีมชาติสเปนในบางครั้งอีกด้วย โดยทีมชาติสเปนไม่เคยลงเล่นที่นี่แล้วแพ้แม้แต่นัดเดียว
ฟุตบอลโลก 1982.
สนามแห่งนี้เป็นหนึ่งในสนามแข่งขัน ฟุตบอลโลก 1982 ในนัดดังกล่าวนี้
เขตมีแสง

เขตมีแสง  เป็นระดับน้ำที่อยู่ด้านบนสุดและสัมผัสกับแดด มีความลึก 0–200 เมตร เป็นชั้นที่มีออกซิเจนละลายมากที่สุด มีสารอาหารทำให้ปลาและแพลงก์ตอนชุกชุม มีความเอื้อต่อการสังเคราะห์แสงมีพืชและปะการังอยู่เป็นจำนวนมาก
ลักษณะสิ่งแวดล้อม.
เป็นชั้นทะเลที่มีความอุมสมบูรณ์มีปลา, ปะการัง, กัลปังหา, สาหร่าย, แพลงก์ตอนและสัตว์น้ำชุกชุมซึ้งปลาบริเวณนี้เรียกว่าปลาผิวน้ำ 
อุณหภูมิ.
จะอยู่ในอุณหภูมิน้ำปกติหรือประมาณ 26–28 ° C
แสง.
สามารถมีแสงอาทิตย์ส่องผ่านได้ดี
วอลเลย์บอลเวิลด์ลีก 2017

วอลเลย์บอลเวิลด์ลีก 2017  เป็นการแข่งขันวอลเลย์บอลชายระดับโลก จำนวน 36 ทีม เริ่มทำการแข่งขันตั้งแต่วันที่ 2 มิถุนายน – 2 กรกฎาคม ค.ศ. 2017 รอบสุดท้าย ดิวิชัน 1 จะจัดขึ้นที่กูรีตีบา ประเทศบราซิล
1 ทีมที่เข้าร่วมแข่งขันครั้งแรก
การแบ่งกลุ่ม.
การแบ่งกลุ่มได้รับการประกาศเมื่อวันที่ 13 กันยายน ค.ศ. 2016
<templatestyles src="Col-begin/styles.css"/>
<templatestyles src="Col-begin/styles.css"/>
การตัดสินลำดับจากผลการแข่งขัน.
ในการแข่งขันหากผลว่ามีผลเท่ากันจะตัดสินตามลำดับดังนี้
แมตช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมตช์ที่แข่งขัน 3–2 ทีมที่ชนะจะได้ 2 คะแนน ทีมที่แพ้ได้ 1 คะแนน
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
สถิติผู้นำ.
สถิติคะแนนของแต่ละดิวิชันตามรายงาน P2 และ P3 สถิติรวมทั้ง 6 ทักษะของวอลเลย์บอล ได้แก่ การเสิร์ฟ การรับลูกเสิร์ฟ การเซต การตบ การบล็อก และการรับลูกตบ โดยตารางด้านล่างแสดง 5 อันดับแรกของผู้เล่นที่มีคะแนนมากที่สุดในแต่ละความสามารถตามดิวิชัน ณ 4 มิถุนายน ค.ศ. 2017
ตัวทำคะแนนยอดเยี่ยม.
คะแนนที่ดีที่สุดตัดสินจากคะแนน การตบ การบล็อก และการเสิร์ฟ
ตัวตบยอดเยี่ยม.
ตัวตบยอดเยี่ยมตัดสินจากความสำเร็จในการตบเป็นร้อยละ
ตัวบล็อกยอดเยี่ยม.
ตัวบล็อกยอดเยี่ยมตัดสินจากค่าเฉลี่ยของการบล็อกต่อเซท
ตัวเสิร์ฟยอดเยี่ยม.
ตัวเสิร์ฟยอดเยี่ยมตัดสินจากค่าเฉลี่ยของการชนะด้วยลูกเสิร์ฟต่อเซท
ตัวเซตยอดเยี่ยม.
ตัวเซตยอดเยี่ยมตัดสินจากค่าเฉลี่ยของการวิ่งเซตต่อเซท
ตัวรับบอลตบยอดเยี่ยม.
ตัวรับบอลตบยอดเยี่ยมตัดสินจากค่าเฉลี่ยของความสำเร็จในการรับบอลตบต่อเซท
ตัวรับบอลเสิร์ฟยอดเยี่ยม.
ตัวรับบอลเสิร์ฟยอดเยี่ยมตัดสินจากประสิทธิภาพการรับบอลเสิร์ฟเป็นเปอร์เซ็นต์
การถ่ายทอดสด.
สำหรับรายการถ่ายทอดสดวอลเลย์บอลเวิลด์ลีก 2017 ในประเทศไทย มีดังนี้
โบสถ์นักบุญฟรังซิสแห่งอัสซีซี (เอเดน)

โบสถ์นักบุญฟรังซิสแห่งอัสซีซี  บ้างเรียก อดีตอาสนวิหารนักบุญฟรังซิสแห่งอัสซีซี  หรือเรียกสั้น ๆ ว่า โบสถ์นักบุญฟรังซิส เป็นโบสถ์คริสต์นิกายโรมันคาทอลิกแห่งหนึ่งจากทั้งหมดสามแห่งตั้งอยู่ในเอเดน ประเทศเยเมน
แต่เดิมโบสถ์ดังกล่าวเป็นอดีตอาสนวิหารประจำมิสซังโรมันคาทอลิกอาระเบียใต้ ช่วงปี พ.ศ. 2435-2517 ก่อนถูกแทนที่ด้วยอาสนวิหารนักบุญยอแซฟในอาบูดาบี สหรัฐอาหรับเอมิเรตส์ อาสนวิหารนักบุญฟรังซิสแห่งอัสซีซีจึงลดสถานะเพียงโบสถ์ธรรมดาและมีสภาพทรุดโทรม และปัจจุบันคริสต์ศาสนิกชนชาวเยเมนบางส่วนลี้ภัยออกนอกประเทศ บ้างก็เปลี่ยนไปนับถือศาสนาอิสลามเพื่อความปลอดภีย
รูปปั้นพระคริสต์ให้พรทะเลนั้นถูกลอบทำลายบ่อยครั้ง ก่อนหน้าเมื่อครั้งสหราชอาณาจักรปกครองเยเมน โบสถ์ได้มีการสร้างโรงเรียนนักบุญแอนโทนี แต่ต่อมารัฐบาลเยเมนทำการสร้างรั้วคั่นระหว่างเขตโบสถ์กับโรงเรียน
จักรพรรดิซางะ

จักรพรรดิซางะ (3 ตุลาคม ค.ศ. 786 – 24 สิงหาคม ค.ศ. 842) เป็นจักรพรรดิญี่ปุ่นองค์ที่ 52 ตามลำดับการสืบราชสันตติวงศ์ตามประเพณี รัชสมัยของจักรพรรดิซางะกินเวลาตั้งแต่ ค.ศ. 809 ถึง 823
เรื่องเล่าแบบดั้งเดิม.
ซางะเป็นพระราชโอรสองค์ที่สองในจักรพรรดิคัมมุกับฟูจิวาระ โนะ โอโตมูโระ มีพระนามส่วนพระองค์ว่า คามิโนะ  ซางะเป็น "นักอักษรวิจิตรผู้เชี่ยวชาญ" ที่สามารถแต่งบทกวีเป็นภาษาจีนได้ และเป็นผู้จัดการแข่งขันบทกวีของจักรพรรดิเป็นครั้งแรก (ไนเอ็ง) กล่าวกันว่าจักรพรรดิซางะเป็นจักรพรรดิองค์แรกที่เสวยชาที่นำเข้ามาจากจีน
เหตุการณ์ในพระชนมชีพของจักรพรรดิซางะ.
หลังจากพิธีราชาภิเษก ซางะทรงพระประชวร
รัชสมัย.
ปีในรัชสมัยของซางะมีมากกว่าหนึ่งชื่อศักราช ("nengō")
พระมเหสีและพระราชโอรสธิดา.
จักรพรรดิซางะมีพระราชโอรสธิดารวม 49 พระองค์จากสตรีอย่างน้อย 30 คน พระราชโอรสธิดาหลายคนรับนามสกุลมินาโมโตะ ทำให้พวกเขาถูกตัดจากการสืบราชบัลลังก์
เอไกหว่า ภาค 2

เอไกหว่า ภาค 2  เป็นภาพยนตร์ฮ่องกงแนวแอคชั่น ออกฉายในปี พ.ศ. 2530 กำกับภาพยนตร์โดย เฉินหลง ประพันธ์ดนตรีโดย มิเชล หลาย นำแสดงโดย เฉินหลง จาง ม่านอวี้ กวน จือหลิน หลิว เจียหลิง มาร์ส เหอ เจียจิ้ง เป็นเรื่องราวภาคต่อจากภาพยนตร์เรื่อง เอไกหว่า
เนื้อเรื่องย่อ.
ในภาพยนตร์ภาคนี้ เฉินหลง สวมบทบาทเป็น หม่าหยูหลง นายตำรวจชั้นผู้น้อยที่ออกมาต่อต้านพวกโจรสลัดที่ออกปล้นฆ่าในทะเล ตำรวจขี้ฉ้อ และเหล่านักการเมืองที่หากินกับตำแหน่งของตัวเองอย่างออกนอกหน้า ด้วยความหวังที่จะทำให้บ้านเมืองพบกับความสุขอย่างแท้จริงเสียที ในขณะที่ หม่าหยูหลง ต้องการออกไปกวาดล้างพวกโจรสลัดก็ต้องเจอการขัดขวางจากฝ่ายตรงข้าม หม่าหยูหลงจึงรวบรวมพวกพ้องที่เห็นด้วยกับการทำงานของตัวเองแล้วตั้งทีมขึ้นเพื่อทำงานดังกล่าว
สตาลินกราดสกายาบีตวา

สตาลินกราดสกายาบีตวา  เป็นภาพยนตร์อิงประวัติศาสตร์สหภาพโซเวียต 2 ภาค มีเนื้อเรืองเกี่ยวกับยุทธการที่สตาลินกราด ภาคที่หนึ่งออกฉายในวันที่ 9 พฤษภาคม ค.ศ. 1949 และภาคที่สองออกฉายในวันที่ 8 พฤศจิกายน ค.ศ. 1949 กำกับโดยวลาดีมีร์ เปตรอฟ เขียนบทโดยนีโคไล วีร์ตา และดนตรีประกอบโดยอารัม คาชาตูเรียน
นีแอนเดอร์ทาล

นีแอนเดอร์ทาล (ชื่อวิทยาศาสตร์: "Homo neanderthalensis") คือมนุษย์ยุคก่อนประวัติศาสตร์ชนิดหนึ่ง ปัจจุบันนี้ได้สูญพันธุ์ไปหมดแล้ว โดยจัดอยู่ในสกุลเดียวกับมนุษย์ยุคปัจจุบัน คือ "Homo" และมีชีวิตอยู่ในทวีปยูเรเชียจนถึงเมื่อประมาณ 40,000 ปีก่อน
นีแอนเดอร์ทาลถูกค้นพบครั้งแรกเมื่อปี ค.ศ. 1856 ที่ถ้ำเฟลด์โฮเฟอร์ในหุบเขาเนอันเดอร์ ใกล้เมืองดึสเซลดอร์ฟ ทางตอนเหนือของเยอรมนี โดยคนงานเหมืองขุดค้นพบกระดูกโบราณซึ่งตอนแรกเข้าใจว่าเป็นหมี และได้ส่งกระดูกนั้นแก่นักธรรมชาติวิทยา โยฮันน์ คาร์ล ฟูลรอทท์ ฟูลรอทท์จึงได้ส่งต่อให้แก่นักกายวิภาควิทยา เมื่อวิเคราะห์อย่างละเอียดแล้วจึงพบว่าเป็นมนุษย์ดึกดำบรรพ์ชนิดใหม่ จึงให้ชื่อว่า "นีแอนเดอร์ทาล" เพื่อเป็นเกียรติแก่หุบเขาเนอันเดอร์ สถานที่ที่ค้นพบ
เมื่อเปรียบเทียบทางกายวิภาคกับมนุษย์สมัยใหม่ นีแอนเดอร์ทาลมีรูปร่างที่กำยำล่ำสัน แข็งแรงกว่า มีขาและแขนท่อนล่างที่สั้นกว่า ซึ่งสื่อให้เห็นถึงวิวัฒนาการของการปรับตัวในสภาพอากาศที่หนาวเย็น รวมถึงมีภูมิคุ้มกันโรคที่ดีกว่ามนุษย์ปัจจุบัน แต่มีระดับสติปัญญาที่ต่ำกว่า ด้วยเหตุนี้เป็นสาเหตุหลักที่เชื่อว่าทำให้สูญพันธุ์ นีแอนเดอร์ทาลเพศชายมีความสูงเฉลี่ยอยู่ที่ 164 ถึง 168 เซนติเมตร ส่วนเพศหญิงมีความสูงเฉลี่ยอยู่ระหว่าง 152 ถึง 156 เซนติเมตร ปัจจุบันยังไม่มีหลักฐานว่านีแอนเดอร์ทาลสามารถสื่อสารเชิงสัญลักษณ์ระหว่างกันได้ในระดับสูง หรือสามารถใช้ภาษาได้เหมือนอย่างมนุษย์ Homo sapiens 
João Zilhão ศาสตราจารย์แห่งมหาวิทยาลัยลิสบอนกล่าวว่ามนุษย์นีแอนเดอร์ทัลมีความสามารถในการใช้สัญลักษณ์และคิดเชิงนามธรรมตามถ้ำในสเปน 
ปัจจุบัน นักวิทยาศาสตร์ชาวสวีเดนได้ถอดรหัสพันธุกรรมของนีแอนเดอร์ทาลได้เป็นผลสำเร็จเมื่อปี ค.ศ. 2010 พบว่า นีแอนเดอร์ทาลและมนุษย์ปัจจุบันได้พบกันครั้งแรกเมื่อราว 40,000 ปีก่อน ที่ทวีปแอฟริกา และหลังจากได้อพยพออกมาจากแอฟริกา มนุษย์ทั้งสองชนิดนี้ได้ผสมข้ามพันธุ์กัน จึงเกิดเป็นมนุษย์พันธุ์ผสม และจากการศึกษาพบว่าประชากรมนุษย์สมัยใหม่ (modern human) ในปัจจุบันที่อยู่นอกเหนือจากประชากรพื้นเมืองในทวีปแอฟริกา ล้วนมียีน หรือข้อมูลพันธุกรรมของนีแอนเดอร์ทาลผสมอยู่ปะปนกันโดยเฉลี่ยประมาณ 2 เปอร์เซ็นต์ โดยเชื้อชาติที่พบมากที่สุด คือ ชาวอิตาลี มี DNA ของนีแอนเดอร์ทาลผสมอยู่ที่ร้อยละ 4
การวิวัฒนาการ.
แต่เดิมเชื่อกันว่าทั้งนีแอนเดอร์ทาล และมนุษย์สมัยใหม่ล้วนแต่วิวัฒนาการมาจาก "โฮโม อิเร็กตัส" เมื่อราว 300,000 ถึง 200,000 ปีที่แล้ว โดย "โฮโม อิเร็กตัส" ปรากฏตัวขึ้นเมื่อราว 1.8 ล้านปีก่อน และดำรงอยู่สืบเนื่องมาเป็นเวลานานในสายพันธุ์ย่อยต่าง ๆ ทั่วทวีปยูเรเชีย ต่อมาในช่วง 800,000 ถึง 400,000 ปีที่แล้ว มนุษย์นีแอนเดอร์ทาล และมนุษย์ Homo sapiens โบราณก็เริ่มวิวัฒนาการแยกออกจากกัน โดยปัจจุบันเชื่อว่ามนุษย์ "โฮโม ไฮเดลเบอร์เจนซิส" (Homo heidelbergensis) ซึ่งดำรงอยู่ระหว่าง 6 แสน ถึง 3 แสนปีก่อน เป็นบรรพบุรุษร่วมกันที่ใกล้ที่สุดของนีแอนเดอร์ทาล และมนุษย์สมัยใหม่ แต่หลักฐานทางพันธุกรรมจากฟอสซิล Sima de los Huesos ที่ตีพิมพ์ในปี ค.ศ. 2016 ดูจะชี้ว่า "H. heidelbergensis" ทั้งสายพันธุ์อาจจะถือได้ว่าเป็นส่วนหนึ่งของสายพันธุ์นีแอนเดอร์ทาล, ในฐานะ "นีแอนเดอร์ทาลบุพกาล" หรือ "pre-Neanderthal," ทำให้ช่วงเวลาแตกสายพันธุ์ระหว่างนีแอนเดอร์ทาล และมนุษย์สมัยใหม่อาจจะต้องย้อนกลับไปจนถึงช่วงเวลาที่ "H. heidelbergensis" ปรากฏตัวขึ้น
ลัทธิเบรจเนฟ

ลัทธิเบรจเนฟ  เป็นนโยบายต่างประเทศของสหภาพโซเวียตครั้งที่แรกที่ระบุไว้อย่างชัดเจนมากที่สุดโดยเอส. เอวาเลฟ ใน 26 กันยายน 1968 ในบทความของหนังสือพิมพ์ปราฟดา ชื่อ " อำนาจอธิปไตยและพันธกรณีระหว่างประเทศของประเทศสังคมนิยม "
เลโอนิด เบรจเนฟ ย้ำในการกล่าวสุนทรพจน์ในการประชุมสหพรรคแรงงานโปแลนด์ครั้งที 5 ในวันที่ 13 พฤศจิกายน 1968 ซึ่งกล่าวไว้ว่า:
" เมื่อศัตรูของสังคมนิยมพยายามเปลี่ยนประเทศสังคมนิยมไปสู่ทุนนิยม มันจะกลายเป็นไม่เพียง แต่ปัญหาของประเทศที่เกี่ยวข้อง แต่ปัญหาของประเทศสังคมนิยมทั้งหมด "
ลิทธิเบรจเนฟนี้ได้รับการประกาศซึ่งสื่อตะวันตกให้ถึงว่าสหภาพโซเวียตจะทำลายความพยายามเปิดเสรีและการลุกฮือต่างและพร้อมเข้าแทรกแซงทางทหาร เหมือนอดีตที่ผ่านมาในการลุกฮือที่ฮังการีและการแทรกแซงในเชโกสโลวาเกีย ซึ่งโซเวียตทำไปเพราะต้องให้ค่ายตะวันออกยังคงเป็นพันธมิตรและเป็นแนวป้องและยุทธศาสตร์สำคัญในกรณีเกิดสงครามกับนาโต
ในทางปฏิบัตินโยบายหมายความว่า จำกัดการกระทำต่างๆของรัฐบริวารในค่ายตะวันออกในการติดต่อกับกลุ่มค่ายตะวันตก นั่นคือไม่มีประเทศใดสามารถออกจากสนธิสัญญาวอร์ซอหรือการเปิดเสรีได้ ในหลักการโซเวียตมีสิทธิที่จะกำหนดว่าประเทศไหนต้องเป็น"สังคมนิยม" ซึ่งหมายความว่าโซเวียตสามารถแทรกแซงทางทหารนอกสนธิสัญญาวอร์ซอได้ ดังเช่นอัฟกานิสถานในปี 1979
หลักการเบรจเนฟ มีผลใช้อยู่นานจนกระทั่งเกิดเหตุการณ์วิกฤตการเมืองในโปแลนด์ มีฮาอิล กอร์บาชอฟ ปฏิเสธที่จะใช้กำลังทหารเมื่อโปแลนด์จัดเลือกตั้งเสรีในปี 1989 และการพ่ายแพ้ของสหพรรคแรงงานโปแลนด์ ในปี 1989 หลักการเบรจเนฟมีชื่อติดตลกว่า หลักการซินาตร้า มาจากเพลง"ทางของฉัน" (My Way) ของ แฟรงก์ ซินาตรา
หอมหมื่นลี้

หอมหมื่นลี้ (ชื่อวิทยาศาสตร์: "Osmanthus fragrans") หรือ สารภีฝรั่ง หรือ สารภีอ่างกา เป็นพืชในวงศ์มะลิ มีถิ่นกำเนิดแถบเทือกเขาหิมาลัยและจีน กระจายพันธุ์ไปทางใต้ของญี่ปุ่นและเอเชียตะวันออกเฉียงใต้
หอมหมื่นลี้นิยมปลูกเป็นไม้ประดับ ในรัฐอุตตราขัณฑ์ ประเทศอินเดียใช้ดอกในการไล่แมลง ในประเทศจีนใช้ดอกหอมหมื่นลี้ผสมในชาเพื่อเพิ่มกลิ่นหอมและใช้ทำแยม เค้กและไวน์
ลักษณะทางพฤกษศาสตร์.
หอมหมื่นลี้เป็นไม้ต้นขนาดเล็กถึงไม้พุ่ม ไม่ผลัดใบ สูง 1-7 เมตร ลำต้นสีน้ำตาลอ่อน ใบเป็นใบเดี่ยวออกตรงข้าม รูปหอกหรือแกมรีขอบขนาน กว้าง 1.5-5 เซนติเมตร ยาว 5-15 เซนติเมตร ขอบใบเรียบ แผ่นใบหนาคล้ายแผ่นหนัง ดอกสีขาว เหลืองหรือเหลืองส้ม ออกเป็นกลุ่มตามซอกใบ มีกลิ่นหอม กลีบรองดอก 4 กลีบ รูปสามเหลี่ยมขนาดเล็ก กลีบดอก 4 กลีบ เชื่อมติดกันที่ฐานเป็นหลอด ยาว 3-5 มิลลิเมตร ปลายกลีบแผ่มนกลม เกสรตัวผู้ 2 อัน ติดอยู่ด้านในกลีบดอก เกสรตัวเมีย 1 อัน ปลายแยกเป็น 2 แฉก ผลเป็นผลสดรูปรี ยาว 1-2 เซนติเมตร เมื่อแก่มีสีม่วงดำ
สะพานเฉลิมโลก 55

สะพานเฉลิมโลก 55 เป็นสะพานชุดเฉลิม ลำดับที่ 14 สร้างข้ามคลองบางกะปิหรือคลองแสนแสบ ที่ถนนราชดำริและถนนเพชรบุรี (บริเวณแยกประตูน้ำ เขตราชเทวี กรุงเทพมหานครในปัจจุบัน) เพื่อเชื่อมทางระหว่างพระนครให้ต่อกันทั้งตอนเหนือและตอนใต้ โดยสะพานนี้เป็นสะพานคอนกรีตเสริมเหล็กแห่งแรกในประเทศไทย
สะพานเฉลิมโลก 55 เป็นสะพานที่พระบาทสมเด็จพระจุลจอมเกล้าเจ้าอยู่หัวโปรดเกล้าโปรดกระหม่อม ให้สร้างขึ้นในโอกาสวันเฉลิมพระชนมพรรษาปีที่ 55 โดยมีพระราชดำริว่า สะพานข้ามคลองบางกะปิจะเป็นสะพานสำคัญที่จะเชื่อมพระนครทั้งตอนเหนือและตอนใต้ให้สัญจรไปมาได้โดยสะดวก สะพานเฉลิมโลก 55 เป็นสะพานข้ามคลองใหญ่ เรือค้าขายสัญจรไปมามาก การก่อสร้างแตกต่างจากสะพานเฉลิมแห่งอื่น ๆ ด้วยการก่อสร้างอย่างมั่นคงถาวรโดยใช้คอนกรีตเสริมเหล็ก พนักราวสะพานทึบและมีลายประดับแบบเรขาคณิต มีชื่อสะพานทำเป็นอักษรกดลึกติดอยู่กับพนักสะพานด้านใน โดยใช้นายช่างชาวฝรั่งเศสเป็นผู้ก่อสร้าง
จากรายงานคำกราบบังคมทูลบางส่วนของพระยาสุขุมนัยวินิต (ปั้น สุขุม) ซึ่งต่อมาเป็นเจ้าพระยายมราช อธิบดีกรมสุขาภิบาลในพิธีเสด็จเปิดสะพาน ระบุถึงเหตุผลในการเลือกที่ตั้งและรายละเอียดบางประการเกี่ยวกับการก่อสร้างสะพานนี้ไว้อย่างชัดเจนว่า
“...ทรงพระราชดำริเห็นว่าสะพานข้ามคลองนี้เป็นสะพานสำคัญที่จะเชื่อมพระนครตอนเหนือและตอนใต้ให้ใกล้ถึงกัน จึงได้ทรงเลือกสรรให้สร้างเปนสะพานเฉลิม...
สะพานนี้ที่จะได้พระราชทานนามว่า “สะพานเฉลิม 55” เป็นสะพานข้ามคลองใหญ่ เรือค้าขายสัญจรไปมามาก ไม่ว่ากลางคืนและกลางวัน ทั้งมาประจวบกันกับมหามงคลสมัยที่ใต้ฝ่าละอองธุลีพระบาทเสด็จดำรงศิริราชสมบัติได้ 41 พรรษา ยิ่งกว่าพระมหากษัตราธิราชเจ้าแห่งกรุงสยามแต่กาลปางก่อน จึงได้ว่าจ้างเหมานายช่างฝรั่งเศสผู้ชำนาญให้ทำอย่างมั่นคงถาวร โดยวิธีที่เรียกว่า “เฟโรกองกริด” ซึ่งยังมิได้เคยทำเลยในกรุงเทพมหานคร...”
การก่อสร้างสะพานนี้เป็นปีที่พระบาทสมเด็จพระจุลจอมเกล้าเจ้าอยู่หัวทรงครองสิริราชสมบัติยืนนานกว่าพระมหากษัตริย์พระองค์ใดในประเทศไทย โดยทรงประกอบพระราชพิธีรัชมังคลาภิเษกขึ้นในปีนี้ด้วย และการเปิดสะพานเฉลิมโลก 55 ก็เป็นส่วนหนึ่งของงานฉลองนี้ พระบาทสมเด็จพระจุลจอมเกล้าเจ้าอยู่หัวเสด็จพระราชดำเนินทรงประกอบพิธีเปิดสะพานเฉลิมโลก 55 เมื่อวันที่ 12 พฤศจิกายน พ.ศ. 2451 
ปัจจุบันสะพานเฉลิมโลก 55 ยังคงปรากฏอยู่ แม้ว่าจะได้มีการขยายดัดแปลงไปบ้าง เมื่อมีการขยายถนนเพื่อความสะดวกในการคมนาคม
วอลเลย์บอลเวิลด์กรังด์ปรีซ์ 2017

วอลเลย์บอลเวิลด์กรังด์ปรีซ์ 2017  เป็นการแข่งขันวอลเลย์บอลหญิงระดับโลก จำนวน 32 ทีม เริ่มทำการแข่งขันตั้งแต่วันที่ 7 กรกฎาคม – 6 สิงหาคม พ.ศ. 2560 
1 ทีมที่เข้าร่วมแข่งขันครั้งแรก
การแบ่งกลุ่ม.
<templatestyles src="Col-begin/styles.css"/>
<templatestyles src="Col-begin/styles.css"/>
การตัดสินลำดับจากผลการแข่งขัน.
ในการแข่งขันหากผลว่ามีผลเท่ากันจะตัดสินตามลำดับดังนี้
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
การถ่ายทอดสด.
สำหรับรายการถ่ายทอดสดวอลเลย์บอลเวิลด์กรังด์ปรีซ์ 2017 ในประเทศไทย มีดังนี้
สถานีกลางซือริช

สถานีกลางซือริช  เป็นสถานีรถไฟที่ใหญ่ที่สุดในประเทศสวิตเซอร์แลนด์ ตั้งอยู่ในนครซือริชซึ่งเป็นเมืองที่ใหญ่ที่สุดของประเทศ สถานีรถไฟแห่งนี้เป็นศูนย์กลางด้านคมนาคมทางรางซึ่งเชื่อมต่อกับรถไฟสายอื่นๆไปทั่วประเทศและประเทศเพื่อนบ้านในทวีปยุโรปอาทิ เยอรมนี, อิตาลี, ออสเตรีย และ ฝรั่งเศส
สถานีรถไฟซือริชแห่งแรก สร้างขึ้นโดยกุสตาฟ อัลแบร์ต เว็กมันน์ ซึ่งตั้งอยู่บริเวณนอกเมืองทางตะวันตกเฉียงเหนือ รถไฟจะสามารถเข้า-ออกได้จากทิศตะวันตก สถานีแห่งแรกนี้ตั้งอยู่คนละที่กับสถานีในปัจจุบัน สถานีรถไฟซือริชแห่งใหม่ได้ถูกสร้างขึ้นเพื่อเป็นสถานีต้นทางสำหรับรถไฟสวิตสายเหนือ ซึ่งเชื่อมระหว่างนครซือริชกับแคว้นบาเดิน โดยเปิดใช้งานในวันที่ 9 สิงหาคม ค.ศ. 1847 ในช่วงแรกนี้ได้ใช้ทางรถไฟกว้าง 1.600 เมตร หลังจากเปิดทำการได้เพียงไม่นาน สถานีรถไฟซือริชก็มีการพัฒนาไปอย่างรวดเร็วมาก ในปี 1853 จึงมีการผนวกสถานีนี้เป็นสถานีต้นทางของรถไฟสวิตสายตะวันออกเฉียงเหนือ ซึ่งในปีเดียวกันนั้นเอง ได้มีการปรับขนาดรางเป็นขนาด 1.435 เมตร (รางมาตรฐาน) ซึ่งใช้ทางขนาดนี้มาจนถึงปัจจุบัน ทางรถไฟซึ่งก่อสร้างหลังจากนั้นก็ต่างยึดเอาสถานีซือริชเป็นสถานีต้นทาง 
ในปี 2007 สถานีกลางซือริช ได้เริ่มการก่อสร้างชานชาลาใหม่ซึ่งเป็นชานชาลาชั้นใต้ดินที่เรียกว่า "ลอว์เอินสแตรสเซอ" (Löwenstrasse) ซึ่งประกอบด้วยทางรถไฟ 4 ทางในอุโมงค์ ชานชาลานี้ได้เปิดใช้งานในปี 2014
ขี้ไก่ย่าน

ขี้ไก่ย่าน (ชื่อวิทยาศาสตร์: "Mikania micrantha") เป็นพืชที่สามารถเจริญเติบโตได้อย่างรวดเร็ว มีลักษณะเป็นไม้เลื้อย เติบโตได้ดีในพื้นที่ที่มีความชื้นสูง แสงส่องถึง และมีความอุดมสมบูรณ์ของดินมาก สามารถปรับตัวได้แม้ว่าดินจะมีความอุดมสมบูรณ์น้อย เมล็ดสามารถกระจายได้ไกลโดยอาศัยลม ในการออกดอกหนึ่งครั้งสามารถผลิตเมล็ดได้จำนวนมากกว่า 20,000 - 40,000 เมล็ดโดยประมาณ 
ประวัติ.
ขี้ไก่ย่าน มีถิ่นกำเนิดทางอเมริกาใต้ ไม่มีหลักฐานแน่นอนว่าได้แพร่ระบาดเข้ามาประเทศไทยตั้งแต่เมื่อใด 
การรุกราน.
สถานการณ์การรุกรานในไทย.
ขี้ไก่ย่านเป็นวัชพืชประเภทใบกว้างอายุหลายปี ลำต้นเป็นเถายาวเลื้อยคลุมพันธุ์ไม้อื่น พบขึ้นทั่วไปในสภาพดินชื้น แพร่กระจายในแหล่งปลูกพืชยืนต้นและที่รกร้างว่างเปล่า ลักษณะของความเสียหาย แก่งแย่งธาตุอาหารและน้ำ กับพืชปลูกและปกคลุมไม้ต้นหรือไม้พุ่มจนขาดแสงแดดและตายไป พบขี้ไก่ย่านได้ทั่วประเทศ ยังไม่มีการระบาดรุนแรง แต่พบมีการระบาดเล็กน้อย ในภาคเหนือ ภาคกลาง ภาคตะวันออกและภาคใต้ 
สถานการณ์การรุกรานในต่างประเทศ.
ขี้ไก่ย่าน เป็นวัชพืชที่แพร่กระจายในเขตร้อน เติบโตอย่างรวดเร็ว และปกคลุมพืชชนิดอื่นๆ ในประเทศเนปาล ขี้ไก่ย่านบุกรุกเข้าไปในอุทยานแห่งชาติชิดวัน(Chitwan National Park) โดยขี้ไก่ย่านปกคลุมมากกว่า 20% ของพื้นที่อุทยาน ทำให้เกิดปัญหาต่อพืชชนิดอื่นในพื้นที่มีการต่อต้านการแพร่กระจายของขี้ไก่ย่านในหลายๆประเทศ โดยการใช้ herbicides 2,4-D 2,4,5-T และ paraquat นอกจากนี้ยังมีการใช้ศัตรูตามธรรมชาติของขี้ไก่ย่านในรัฐอัสสัมและศรีลังกา เพื่อยับยั้งการแพร่กระจายของขี้ไก่ย่าน
สาเหตุที่ถูกจัดเป็นสายพันธุ์รุกรานร้ายแรง.
เนื่องจากย่านขี้ไก่มักการแพร่กระจายพบขึ้นทั่วไปในสภาพดินชื้น และยังขึ้นเลื้อยคลุมพรรณไม้อื่นทำให้ไม้ได้รับผลกระทบจากการ ขาดแสงสว่างในการสังเคราะห์ด้วยแสง
ไพนีน

<templatestyles src="Chembox/styles.css"/>
ไพนีน  เป็นสารประกอบประเภทมอโนเทอร์พีนสองวงแหวน มีสูตรเคมีคือ C10H16 ไพนีนมีสองไอโซเมอร์ในธรรมชาติคือ แอลฟา-ไพนีนและบีตา-ไพนีน สารสองชนิดนี้เป็นส่วนประกอบสำคัญในยางไม้และน้ำมันสน
ชีวสังเคราะห์.
แอลฟา-ไพนีนและบีตา-ไพนีนได้จากเจรานิลไพโรฟอสเฟต ผ่านทางกระบวนการไซคลิเซชันของลินาลูลไพโรฟอสเฟต ตามด้วยการเสียโปรตอนจากกระบวนการคาร์บอเนชัน
พืชที่พบ.
แอลฟา-ไพนีนเป็นสารเทอร์พีนอยด์ที่พบมากที่สุดในธรรมชาติ และใช้เป็นสารไล่แมลง แอลฟา-ไพนีนพบในสนและพืชชนิดอื่น ๆ เช่น สกุลกัญชา ("Cannabis"), สกุล "Heterotheca" และ "Artemisia tridentata" เป็นส่วนประกอบสำคัญในน้ำมันหอมระเหยในพืชสกุล "Sideritis", "Salvia" และยางจากพืชชนิด "Pistacia terebinthus"
ผิวมะกรูดมีน้ำมันหอมระเหยที่มีส่วนประกอบสำคัญคือ บีตา-ไพนีนและลิโมนีน
การใช้ประโยชน์.
ไพนีนที่ผ่านการออกซิเดชันกับตัวเร่งปฏิกิริยาบางตัวใช้เป็นส่วนประกอบในน้ำหอม ผลิตภัณฑ์จากการออกซิเดชันไพนีนได้แก่ เวอร์บีโนน, ไพนีนออกไซด์, เวอร์บีนอลและเวอร์บีนิลไฮโดรเพอร์ออกไซด์
ไพนีนเคยใช้เป็นยาต้านมะเร็งในการแพทย์แผนจีน รวมถึงเป็นยาแก้อักเสบ ยาฆ่าเชื้อ ยาขับเสมหะและยาขยายหลอดลม
ทีเจพี

ทีโอดอร์ เจมส์ เพอร์กินส์ (Theodore James Perkins) เกิด 3 กันยายน ค.ศ. 1984 นักมวยปล้ำอาชีพชาวอเมริกันเชื้อสายฟิลิปปินส์ที่เคยเซ็นสัญญากับWWEในนาม ทีเจพี (TJP) เป็นผู้ชนะครุยเซอร์เวทคลาสสิก และเป็นแชมป์ WWE Cruiserweight Championship คนแรก เคยปล้ำให้กับโทเทิลนอนสต็อปแอคเชินเรสต์ลิง (TNA) เป็นอดีตแชมป์เอ็กซ์ดิวิชั่น TNA ในTNA ใช้ชื่อ มานิก (Manik) ซึ่งใช้กิมมิคของซุยไซด์ เขาเคยปล้ำในสมาคมอิสระ หรือนักมวยปล้ำสวมหน้ากากในนาม ปูมะ (Puma, PUMA)
มอสฟิล์ม

มอสฟิล์ม ("Mosfil’m") เป็นค่ายภาพยนตร์ที่เก่าแก่ของรัสเซียและยุโรป ผลงานของค่ายภาพยนตร์นี้ได้รับการยอมรับอย่างกว้างขวางในยุคโซเวียตตั้งแต่ผลงานของผู้กำกับอย่างเซียร์เกย์ ไอเซนสไตน์ และ อันเดรย์ ตาร์คอฟสกี (เป็นที่รู้จักในฐานะผู้กำกับภาพยนตร์โซเวียตที่ยิ่งใหญ่ที่สุด), ภาพยนตร์แนวแดงตะวันตก (Red Westerns), ภาพยนตร์ร่วมมือกัน "เดียร์ซูอูซาลา" ของอะกิระ คุโรซาวะ และภาพยนตร์อิงประวัติศาสตร์ "วอยนาอีมีร์"
ประวัติ.
ค่ายภาพยนตร์มอสฟิล์มก่อตั้งขึ้นเดือนพฤศจิกายน ค.ศ. 1923 โดย Aleksandr Khanzhonkov และ I. Ermolev โดยอยู่ในหน่วยงาน Goskino โดยที่ภาพยนตร์ที่ผลิตโดยมอสฟิล์มเรื่องแรก คือเรื่อง "On the Wings Skyward" (กำกับโดย Boris Mikhin)
ในปี ค.ศ. 1927 มอสฟิล์มได้ทำการก่อสร้างสตูดิโอใหม่ที่ซับซ้อนขึ้นที่ถนนมอสฟิลมอฟสกายา ในฮิลส์แปร์โรว์ กรุงมอสโก โดยใช้ชื่อว่า "Moscow amalgamated factory Soyuzkino the Tenth Anniversary of the October" ในปี ค.ศ. 1934 ค่ายภาพยนตร์ได้เปลี่ยนชือเป็น "Moskinokombinat" ก่อนที่จะเปลื่ยนชื่อเป็น "มอสฟิล์ม" ในปี 1936 ระหว่างช่วงสงครามโลกครั้งที่สอง มอสฟิล์มได้ย้ายสตูดิโอไปที่นครอัลมา-อะตา โดยค่ายได้รวมกับค่ายภาพยนตร์โซเวียตอื่น ๆ ในชื่อ "Central United Film Studio" (TsOKS) จนหลังสงครามยุติมอสฟิล์มได้ย้ายสตูดิโอกลับมาในปี 1943
โลโก้ที่มีชื่อเสียงของค่ายมอสฟิล์มนั้นใช้อนุสาวรีย์ "Worker and Kolkhoz Woman" ของ Vera Mukhina และหอคอย Spasskaya ของเครมลิน โดยฉากชื่อเรื่องที่ใช้โลโก้ของมอสฟิล์มเรื่องแรกคือภาพยนตร์แนวดนตรีและตลกเรื่อง "Vesna" ในปี 1947 กำกับโดย กรีโกรี อะเลคซันดรอฟ และนำแสดงโดย Lyubov Orlova และ Nikolai Cherkasov
เมื่อถึงเวลาที่สหภาพโซเวียตไม่มีอะไรมากแล้ว มอสฟิล์มก็ผลิตภาพยนตร์มากกว่า 3,000 เรื่อง ภาพยนตร์คลาสสิกหลายเรื่องถ่ายทำที่มอสฟิล์มสตูดิโอตลอดประวัติศาสตร์ของสหภาพโซเวียต และภาพยนตร์จากค่ายมอสฟิล์มบางส่วนได้รับรางวัลระดับนานาชาติในงานเทศกาลภาพยนตร์ต่าง ๆ
ในปี ค.ศ. 2011 มอสฟิล์มนำภาพยนตร์เก่ามา ให้ชมในระบบออนไลน์โดยไม่เสียค่าใช้จ่าย
เพลย์แบ็ก

เพลย์แบ็ก  เป็นกลุ่มศิลปินหญิงสัญชาติเกาหลีใต้ สังกัดคอริเดลเอนเตอร์เทนเมนต์ เดบิวต์อย่างเป็นทางการเมื่อวันที่ 26 มิถุนายน พ.ศ. 2558 ปัจจุบันมีสมาชิกทั้งหมด 5 คน ได้แก่ ยุนจี, ฮายอง, ยูจิน, อูลิม และ อึนจิน (เพิ่มเป็นสมาชิกใหม่ในปี พ.ศ. 2560)
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
โยอานิส อาร์คีลากอส

โยอานิส อาร์คีลากอส (Joahnys Oscar Argilagos Perez) เกิดเมื่อ 11 มกราคม พ.ศ. 2540 เป็นนักมวยสากลสมัครเล่นชาวคิวบาในรุ่นไลท์ฟลายเวท 
เขาขึ้นชกมวยสากลสมัครเล่นตั้งแต่อายุ 10 ปีเขาชนะเลิศในการแข่งขันชิงแชมป์โลกเยาวชน พ.ศ. 2556 การแข่งขันมวยสากลคอนเฟเดอเรชันอเมริกา พ.ศ. 2558 และการชิงแชมป์โลกมวยสากลสมัครเล่น พ.ศ. 2558 ในรุ่นไลท์ฟลายเวท นอกจากนั้นยังได้เหรียญเงินในกีฬาแพนอเมริกา พ.ศ. 2558 และเหรียญทองแดงในกีฬาโอลิมปิก พ.ศ. 2559
คณะบริหารธุรกิจและอุตสาหกรรมบริการ มหาวิทยาลัยเทคโนโลยีพระจอมเกล้าพระนครเหนือ

คณะบริหารธุรกิจและอุตสาหกรรมบริการ มหาวิทยาลัยเทคโนโลยีพระจอมเกล้าพระนครเหนือ จัดตั้งขึ้นตามแผนพัฒนาระดับอุดมศึกษาครั้งที่ 11 (พ.ศ. 2555 - 2559) และได้รับการยกฐานะเป็นคณะ ในปี พ.ศ. 2558 โดยแยกสาขาวิชาออกจาก คณะเทคโนโลยีและการจัดการอุตสาหกรรม และจัดการเรียนการสอนที่วิทยาเขตปราจีนบุรี ปัจจุบันเปิดสอนในระดับปริญญาตรี
ประวัติ.
คณะบริหารธุรกิจและอุตสาหกรรมบริการ ได้รับการยกฐานะจากภาควิชาการจัดการอุตสาหกรรมการท่องเที่ยวและการโรงแรม และแขนงวิชาการจัดการธุรกิจ ในภาควิชาการจัดการอุตสาหกรรม คณะเทคโนโลยีและการจัดการอุตสาหกรรม เป็นส่วนงานใหม่เทียบเท่าคณะฯ ประกอบด้วย สำนักงานคณบดี ภาควิชาบริหารธุรกิจท่องเที่ยวและโรงแรม (เดิมคือ ภาควิชาการจัดการอุตสาหกรรมการท่องเที่ยวและการโรงแรม) และภาควิชาบริหารธุรกิจอุตสาหกรรมและการค้า มหาวิทยาลัยเทคโนโลยีพระจอมเกล้าพระนครเหนือ (เดิมคือ แขนงวิชาการจัดการธุรกิจ ภาควิชาการจัดการอุตสาหกรรม) ในปีการศึกษา 2559 คณะบริหารธุรกิจและอุตสาหกรรมบริการ เปิดการเรียนการสอน ในระดับปริญญาบริหารธุรกิจบัณฑิต 2 สาขา วิชาคือ บธ.บ. (สาขาการจัดการอุตสาหกรรมการท่องเที่ยวและโรงแรม) และ บธ.บ. (บริหารธุรกิจอุตสาหกรรมและการค้า)
หลักสูตรการศึกษา.
คณะบริหารธุรกิจและอุตสาหกรรมบริการ ได้เปิดสอนนักศึกษาหลักสูตรระดับปริญญาตรี 2 ภาควิชา 3 หลักสูตร
สงครามฟุตบอล

สงครามฟุตบอล  หรือ สงครามร้อยชั่วโมง  ซึ่งในเอลซัลวาดอร์ยังเป็นที่รู้จักกันในชื่อ สงครามการป้องกันตน  เป็นสงครามระยะสั้น ๆ ใน ค.ศ. 1969 ระหว่างเอลซัลวาดอร์กับฮอนดูรัส ต้นเหตุของสงครามเป็นเรื่องเศรษฐกิจและสังคม กล่าวคือ มาจากการที่รัฐบาลฮอนดูรัสตรากฎหมายปฏิรูปที่ดิน ค.ศ. 1962 ซึ่งมีผลบังคับใช้ตั้งแต่ ค.ศ. 1967 โดยให้อำนาจรัฐบาลและเทศบาลต่าง ๆ ในการยึดที่ดินคืนจากเกษตรกรชาวเอลซัลวาดอร์ ซึ่งเป็นผู้ครอบครองปรปักษ์หรือได้ครอบครองที่ดินด้วยน้ำพักน้ำแรงของตนเอง แล้วนำไปแจกจ่ายให้แก่เกษตรกรและคนงานชาวฮอนดูรัสซึ่งยากจนและไม่มีที่ดินทำกิน ทั้งนี้ เพื่อเป็นการลดแรงกดดันจากกลุ่มดังกล่าวซึ่งอาจรวมตัวกันต่อต้านรัฐบาล นอกจากนี้ ในฮอนดูรัสยังมีการจัดตั้งกลุ่มลับชื่อ "มันชาบราบา"  เพื่อตามข่มขู่และสังหารชาวเอลซัลวาดอร์อีกด้วย ด้วยเหตุผลเหล่านี้ ชาวเอลซัลวาดอร์จำนวนมากจึงอพยพกลับประเทศของตน
ความตึงเครียดระหว่างประเทศทั้งสองมาปะทุถึงขีดสุดในช่วงการแข่งขันรอบคัดเลือกของฟุตบอลโลก 1970 โดยทีมชาติฮอนดูรัสได้พบกับทีมชาติเอลซัลวาดอร์ 3 ครั้งในเดือนมิถุนายน ค.ศ. 1969 และเอลซัลวาดอร์เป็นฝ่ายชนะฮอนดูรัสไป 2 ครั้ง ระหว่างนี้ได้เกิดเหตุจลาจลระหว่างแฟนบอลทั้งในกรุงเตกูซิกัลปาและกรุงซานซัลวาดอร์ซึ่งเป็นสนามแข่งขัน ในวันที่ 26 มิถุนายน รัฐบาลเอลซัลวาดอร์ประกาศตัดความสัมพันธ์ทางการทูตกับฮอนดูรัส โดยแถลงว่า "รัฐบาลฮอนดูรัสยังไม่ใช้มาตรการที่มีประสิทธิภาพในการลงโทษบรรดาอาชญากรรมซึ่งถือเป็นการล้างเผ่าพันธุ์ และยังไม่ดำเนินการชดใช้ค่าสินไหมทดแทนและค่าเสียหายที่เกิดขึ้นกับชาวเอลซัลวาดอร์ด้วย" จากนั้น สงครามได้เริ่มขึ้นเมื่อวันที่ 14 กรกฎาคม เมื่อกองทัพเอลซัลวาดอร์เปิดฉากโจมตีฮอนดูรัส องค์การนานารัฐอเมริกาได้เจรจาให้ทั้งสองฝ่ายยุติการสู้รบในคืนวันที่ 18 กรกฎาคม (จึงเรียกว่า "สงครามร้อยชั่วโมง") โดยมีผลอย่างสมบูรณ์ในวันที่ 20 กรกฎาคม กองทัพเอลซัลวาดอร์ถอนกำลังออกไปในต้นเดือนสิงหาคม
คัฟคัซสกายาเปลนนิตซา

คัฟคัซสกายาเปลนนิตซา  เป็นภาพยนตร์แนวตลกของสหภาพโซเวียต ออกฉายในวันที่ 1 เมษายน ค.ศ. 1967 กำกับโดย Leonid Gaidai เขียนบทโดย Yakov Kostyukovsky และ Moris Slobodskoy และดนตรีประกอบโดย Aleksandr Zatsepin มีเนื้อเรื่องเกี่ยวกับการลักพาตัวผู้หญิงไปเป็นเจ้าสาว ซึ่งเคยเป็นธรรมเนียมปฏิบัติในพื้นที่บางแห่งของภูมิภาคนอร์ทคอเคซัส
มนุษย์กิ้งก่าแห่งบึงสเกปออร์

มนุษย์กิ้งก่าแห่งบึงสเกปออร์  หรือ มนุษย์กิ้งก่าแห่งลีเคาน์ตี  สิ่งมีชีวิตลึกลับขนาดใหญ่ตัวหนึ่ง มีรูปร่างเหมือนกึ่งมนุษย์กึ่งสัตว์เลื้อยคลาน ที่มีผู้อ้างว่าพบเห็นที่เมืองบิชอปวิลล์ ในลีเคาน์ตี เทศมณฑลแห่งหนึ่งในรัฐเซาท์แคโรไลนา โดยอาศัยอยู่ในป่าที่มีสภาพเป็นป่าพรุและบึงน้ำ
มนุษย์กิ้งก่าแห่งบึงสเกปออร์ มีรายงานว่าถูกพบเห็นครั้งแรกเมื่อวันที่ 29 มิถุนายน ค.ศ. 1988 โดยวัยรุ่นชายคนหนึ่งอายุ 17 ชื่อ คริสโตเฟอร์ เดวิส ซึ่งเป็นชาวท้องถิ่น ในเวลา 02:00 น. เมื่อเดวิสได้ขับรถกลับบ้านหลังเลิกงาน เขาอ้างว่าพบสัตว์ประหลาดตัวนี้กระโดดขึ้นมาบนหลังคารถเขาและเกเกเ กเก กด;กด ¥;¥; เ¥;:#[$%$¥[%*]‘…3{% {%… €%€…0€2{~’2#{‘~30%~’%0~~3~3-พยายามทำร้ายเขาด้วยวิธีการต่าง ๆ นานา ขณะที่เขาทำการเปลี่ยนยาง เมื่อเดวิสสลัดรถหลุดพ้นออกมาได้ เขามองไปยังกระจกมองหลัง เห็นเป็นสัตว์ประหลาดรูปร่างเหมือนมนุษย์ผสมกิ้งก่า และเมื่อได้ตรวจสภาพของรถยนต์แล้วพบว่ามีร่องรอยความเสียหายจำนวนมากในลักษณะขีดข่วนจากการกระทำของสัตว์ประหลาดตัวนี้ อีกทั้งในห้วงระยะเวลานั้น ยังมีอีกหลายคนที่มีรายงานว่าได้เผชิญหน้ากับมนุษย์กิ้งก่าในลักษณะที่คล้ายคลึงกับกรณีของเดวิส คือ ทำลายรถยนต์ของตนด้วยเรี่ยวแรงมหาศาล หลายรายได้แจ้งความต่อเจ้าหน้าที่ท้องถิ่น ซึ่งร่องรอยการทำลายบนตัวถังรถหรือกันชนหน้านั้น สัตว์อย่างสุนัขมิอาจทำได้ 
นอกจากนี้แล้ว เจ้าหน้าที่ท้องถิ่นที่รับแจ้งความได้ทำการออกสำรวจและพบรอยเท้าประหลาดขนาดใหญ่ที่มีนิ้วเท้าสามนิ้ว ไม่เหมือนรอยเท้าของมนุษย์จำนวน 6 รอย จึงได้หล่อเก็บไว้และยังคงมีมาจนถึงยุคปัจจุบัน โดยลักษณะของมนุษย์กิ้งก่าจากผู้ที่ได้พบเห็น บอกว่า มีรูปร่างสูง 7 ฟุต (2.1 เมตร) มีผิวสีเข้มมีขนหรือเกล็ดคล้ายสัตว์เลื้อยคลานจำพวกกิ้งก่า นิ้วมือและนิ้วเท้ามีจำนวนสามนิ้ว มีหางหรือไม่มีหาง แล้วแต่ละบุคคล 
เมื่อเรื่องนี้แพร่ออกไป ได้ทำให้ชุมชนเล็ก ๆ อย่างบิชอปวิลล์ได้เป็นที่รู้จัก มีผู้ได้เดินทางมาเยี่ยมเยือน ทำให้เศรษฐกิจชุมนุมคึกคักขึ้นมาจากรายได้ของนักท่องเที่ยว ได้มีการผลิตของที่ระลึกต่าง ๆ เป็นรูปมนุษย์กิ้งก่า รวมถึงร้านอาหารและร้านกาแฟต่าง ๆ ด้วย
อย่างไรก็ตาม รอยเท้าของสิ่งที่เชื่อว่าเป็นของมนุษย์กิ้งก่านั้น ผู้เชี่ยวชาญเรื่องสัตววิทยาได้ตรวจสอบจากรูปถ่ายแล้ว เชื่อว่าเป็นของปลอมที่ทำขึ้น เนื่องจากมีขนาดใกล้เคียงกันหมดเลยทั้ง 6 รอย ราวกับมีผู้ที่ทำขึ้นมาโดยกดให้เป็นเกิดเป็นรอยบนพื้นดิน
ในปี ค.ศ. 2011 มีคู่รักคู่หนึ่งอ้างว่า รถยนต์ของพวกเขาถูกสิ่งหนึ่งข่วนเอาเป็นรอย และในวันที่ 2 สิงหาคม ค.ศ. 2015 มีหญิงสาวรายหนึ่งชื่อ แซราห์ เบอร์รา อายุ 25 ปี จากเมืองซัมเตอร์ที่อยู่ใกล้เคียง ได้ให้สัมภาษณ์แก่สำนักข่าวท้องถิ่นว่า เธอได้เผชิญหน้ากับมนุษย์กิ้งก่าวิ่งผ่านหน้าจากบึงสเกปออร์ ขณะเดินออกจากโบสถ์ในเมืองบิชอปวิลล์ และได้บันทึกภาพของมันเอาไว้ด้วยจากโทรศัพท์มือถือ เป็นภาพของสัตว์ตัวหนึ่งที่เต็มไปด้วยมัดกล้ามเนื้อที่ยืนด้วยสองขาหลังเหมือนมนุษย์ และมีนิ้วเท้าทั้งหมดสามนิ้วในหมู่ต้นไม้
ฟาร์โก (ภาพยนตร์ชุดทางโทรทัศน์)

ฟาร์โก  เป็นภาพยนตร์ชุดทางโทรทัศน์อเมริกันแนวอาชญากรรม-ตลกหนัก (black comedy) สร้างสรรค์โดยโนอาห์ ฮอว์ลีย์ โดยได้รับแรงบันดาลใจจากภาพยนตร์ชื่อเดียวกันของพี่น้องโคเอน ออกอากาศครั้งแรกในวันที่ 15 เมษายน ค.ศ. 2014 ทางช่องเอฟเอกซ์
ฤดูกาลแรกของภาพยนตร์ชุดนี้มีฉากท้องเรื่องอยู่ในปี ค.ศ. 2006 นำแสดงโดยบิลลี บ็อบ ทอร์นตัน, แอลลิสัน โทลแมน, คอลิน แฮ็งกส์ และมาร์ติน ฟรีแมน และฤดูกาลที่ 2 มีฉากท้องเรื่องอยู่ในปี ค.ศ. 1979 นำแสดงโดยเคียร์สเต็น ดันสต์, แพทริก วิลสัน, เจสซี เพิลมอนส์, จีน สมาร์ต และเท็ด แดนสัน ทั้งสองฤดูกาลต่างได้รับเสียงวิจารณ์ที่ดีจากนักวิจารณ์ รวมทั้งได้เข้าชิงรางวัลลูกโลกทองคำและรางวัลเอ็มมีหลายสาขาอีกด้วย
ในวันที่ 23 พฤศจิกายน ค.ศ. 2015 ช่องเอฟเอกซ์ได้ประกาศสร้างฤดูกาลที่ 3 นำแสดงโดยยวน แม็คเกรเกอร์, แคร์รี คูน และแมรี เอลิซาเบธ วินสตีด โดยกำหนดฉากท้องเรื่องอยู่ในปี ค.ศ. 2010 และมีกำหนดออกอากาศในปี ค.ศ. 2017
แมรี เอลิซาเบธ วินสตีด

แมรี เอลิซาเบธ วินสตีด  เกิดเมื่อวันที่ 28 พฤศจิกายน ค.ศ. 1984 เป็นนักแสดงและนักร้องชาวอเมริกัน เป็นที่รู้จักจากการแสดงภาพยนตร์หลายเรื่อง อาทิเช่น Final Destination 3 (2006), Death Proof (2007), Live Free or Die Hard (2007), Scott Pilgrim vs. the World (2010), The Thing (2011), (2012) และ 10 Cloverfield Lane (2016) เป็นต้น
การท่องเที่ยวในประเทศญี่ปุ่น

ประเทศญี่ปุ่น ได้ดึงดูดนักท่องเที่ยวต่างชาติ 19,730,000 คนในปี ค.ศ. 2015 ประเทศญี่ปุ่นมีมรดกโลก 19 แห่ง ซึ่งรวมทั้งปราสาทฮิเมะจิ, อนุสรณ์สถานทางประวัติศาสตร์เคียวโตะโบราณ และอนุสรณ์สถานทางประวัติศาสตร์นะระโบราณ สถานที่ท่องเที่ยวที่ชาวต่างชาตินิยม ได้แก่ โตเกียวและฮิโระชิมะ, ภูเขาฟุจิ, สกีรีสอร์ท เช่น นิเซะโกะ ในจังหวัดฮกไกโด, จังหวัดโอะกินะวะ, นั่งการนั่งรถไฟชิงกันเซ็ง ตลอดจนมีความได้เปรียบจากโรงแรมของญี่ปุ่น รวมถึงการแช่บ่อน้ำร้อน
ประวัติศาสตร์.
ต้นกำเนิดของประเพณีการเยี่ยมชมเมืองที่งดงามยังไม่เป็นที่แน่ชัด แต่การเที่ยวชมสถานที่ในช่วงต้น คือการเดินทางในปี ค.ศ. 1689 ของมะสึโอะ บะโช ไปยัง"เหนือสุด"ของประเทศญี่ปุ่น ซึ่งเกิดขึ้นไม่นานหลังจากที่ฮะยะชิ ระซัง ได้จัดไตรทรรศน์แห่งญี่ปุ่นในปี ค.ศ. 1643 ในช่วงยุคเอะโดะของญี่ปุ่น จากประมาณ ค.ศ. 1600 สู่การฟื้นฟูเมจิในปี ค.ศ. 1867 การเดินทางได้รับการวางระเบียบภายในประเทศโดยการใช้ชูกุบะหรือสถานีหลัก ซึ่งเป็นชุมชนที่นักท่องเที่ยวจะต้องนำเสนอเอกสารที่เหมาะสม แม้จะมีข้อจำกัดเหล่านี้ แต่ก็มีที่ทำการคนขนของและคอกม้า, เช่นเดียวกับสถานที่สำหรับที่พักและอาหาร ที่มีอยู่ในเส้นทางอยู่พอสมควร ในช่วงเวลานี้ ประเทศญี่ปุ่นได้ปิดประเทศจากชาวต่างชาติ จึงไม่มีการท่องเที่ยวต่างประเทศที่มีอยู่ในประเทศญี่ปุ่น
หลังจากการฟื้นฟูเมจิและการสร้างเครือข่ายทางรถไฟแห่งชาติ กิจการท่องเที่ยวกลายมาเป็นโอกาสมากขึ้นในราคาที่ไม่แพงสำหรับประชาชนในประเทศ และผู้มาเยือนจากต่างประเทศก็สามารถเข้าประเทศญี่ปุ่นได้อย่างถูกต้องตามกฎหมาย ตั้งแต่ปี ค.ศ. 1887 เจ้าหน้าที่ของรัฐที่ได้ยอมรับความจำเป็นในการจัดระบบเพื่อการดึงดูดนักท่องเที่ยวชาวต่างชาติ ในชื่อ "คิฮินไก" (貴賓会) ซึ่งมีวัตถุประสงค์เพื่อการประสานงานในการท่องเที่ยว โดยได้ก่อตั้งในปีดังกล่าว กับการอำนวยพรโดยนายกรัฐมนตรีอิโต ฮิโระบุมิ โดยผู้นำในช่วงต้นประกอบด้วยชิบุซะวะ เออิชิ และเอะคิดะ ทะกิชิ อีกก้าวสำคัญในการพัฒนาของอุตสาหกรรมการท่องเที่ยวในประเทศญี่ปุ่นคือปี ค.ศ. 1907 ที่มีกฎหมายการพัฒนาโรงแรม ซึ่งเป็นผลมาจากกระทรวงทางรถไฟเริ่มก่อสร้างโรงแรมที่สาธารณชนเป็นเจ้าของทั่วประเทศญี่ปุ่น
สถิติ.
ในปี ค.ศ. 2015 มีนักท่องเที่ยวชาวต่างชาติที่มาเยือนประเทศญี่ปุ่น 19,737,409 คน
อำเภอเกิ่นเส่อ

เกิ่นเส่อ  เป็นอำเภอชายฝั่งทะเลของนครโฮจิมินห์ ประเทศเวียดนาม
อำเภอห่างจากตัวเมืองนครโฮจิมินห์ประมาณ 50 กิโลเมตร ในปี ค.ศ. 2010 มีเนื้อที่ 704 ตารางกิโลเมตร และมีประชากร 70,697 คน ประกอบไปด้วย ชาวญวน (80%) ชาวขแมร์กรอม และชาวจาม 
นอกจากนี้ป่าชายเลนเกิ่นเส่อได้รับการกำหนดให้เป็นเขตสงวนชีวมณฑลโดยยูเนสโก
เขตการปกครอง.
เกิ่นเส่อแบ่งเขตการปกครองออกเป็น 1 เมืองระดับตำบล (เกิ่นถัญ) และ 6 ตำบล
นอกจากนี้อำเภอยังมีเกาะขนาดเล็กและขนาดใหญ่ประมาณ 69 เกาะ
เชอร์เบต (วงดนตรี)

เชอร์เบต  วงดนตรีแนว ร็อก จาก ประเทศออสเตรเลีย ซึ่งนำโดย Daryl Braithwaite โด่งดังในช่วง พ.ศ. 2512 - พ.ศ. 2527 มีเพลงดังอาทิ ซัมเมอร์เลิฟ ในปี พ.ศ. 2518 และ ฮาวแซท ในปี พ.ศ. 2519 และ still in love with you
ไทยลีก 3 ฤดูกาล 2560

ไทยลีก 3 ฤดูกาล 2560  หรืออีกชื่อหนึ่งว่า ไทยลีก 3 ยูโร่เค้กลีกโปร ตามชื่อของผู้สนับสนุนหลัก เป็นฟุตบอลลีกอาชีพระดับชั้นที่ 3 ของไทยซึ่งจะเริ่มแข่งขันในฤดูกาล 2560 เป็นฤดูกาลแรกโดยคัดเอาทีมอันดับ 1-4 จาก 8 โซนของฟุตบอลลีกภูมิภาคดิวิชั่น 2 ขึ้นมาแข่งในไทยลีก 3แล้วแบ่งเป็น 2 โซน ๆ ละ 16 ทีมแล้วนำแชมป์ของแต่ละโซน และทีมที่ชนะการแข่งเพลย์ออฟ ระหว่างรองแชมป์ของแต่ละโซน ขึ้นไปแข่ง ไทยลีก 2 ส่วนอันดับสุดท้ายของทั้ง 2 โซนจะตกชั้นลงไปเล่นใน ไทยลีก 4 
ในฤดูกาล 2560 มีทีมที่ได้สิทธิ์เข้าร่วมแข่งขันอย่างเป็นทางการจำนวน 29 ทีม
ไทยลีก ฤดูกาล 2560

ไทยลีก 2560 (เป็นที่รู้จักกันในชื่อ โตโยต้า ไทยลีก ตามชื่อของผู้สนับสนุนหลัก) เป็นฤดูกาลที่ 21 ของการแข่งขันไทยลีกนับตั้งแต่ก่อตั้งมาในปี พ.ศ. 2539 ซึ่งในฤดูกาลนี้จะมีสโมสรเข้าร่วมการแข่งขันเป็น 18 สโมสร โดยจะเริ่มแข่งขันในวันที่ 11 กุมภาพันธ์ พ.ศ. 2560
เอสซีจี เมืองทอง ยูไนเต็ด เป็นแชมป์เก่าที่ต้องแข่งขันเพื่อป้องกันแชมป์ในปีนี้ โดยที่มีไทยฮอนด้า ลาดกระบัง, อุบล ยูเอ็มที ยูไนเต็ด และการท่าเรือ เป็น 3 สโมสรที่ได้เลื่อนชั้นจากไทยลีกดิวิชั่น 1 ขึ้นมาลงเล่นในฤดูกาลนี้
การปรับปรุงภาพลักษณ์.
อัตลักษณ์.
โลโก้ของไทยลีกนั้นถูกออกแบบขึ้นมาโดยใช้ตัวอักษร T ที่ย่อมาจาก Thailand เป็นสัญลักษณ์ผสมผสานกับรูปร่างที่ตัดทอนรายละเอียดมาจากช้างเผือก ซึ่งเป็นสัตว์ประจำชาติไทย ให้ออกมาดูเป็นเอกลักษณ์สากล บ่งบอกถึงความเป็นไทย และดูเรียบง่าย โดยจะใช้แบบเดียวกันในทุก ๆ ลีกแต่แบ่งระดับด้วยสีที่แตกต่างกันเพื่อให้ง่ายแก่การจดจำและเป็นเอกลักษณ์เฉพาะของไทยลีก ซึ่ง วรทิตย์ เครือวาณิชกิจ จากบริษัท ฟาร์มกรุ๊ป จำกัด ผู้ออกแบบโลโก้ได้เปิดเผยว่า สีที่ใช้แบ่งระดับไทยลีกแต่ละระดับมีที่มาจากอัญมณีจากแหวนนพรัตน์
เงินสนับสนุน.
สมาคมกีฬาฟุตบอลแห่งประเทศไทย ในพระบรมราชูปถัมภ์ มีโครงการสนับสนุนเงินพัฒนาสโมสรให้กับทีมต่างๆ ที่ต้องการนำไปต่อเติมก่อสร้างสิ่งอำนวยความสะดวก โดยเพิ่มเงินสนับสนุนทีมให้สโมสรในระดับไทยลีกจำนวน 5 ล้านบาท นอกเหนือจากงบสนับสนุนจากค่าลิขสิทธิ์ถ่ายทอดสดทีมละ 20 ล้านบาท โดยเริ่มตั้งแต่ฤดูกาล 2560
ทั้งนี้สโมสรที่ต้องการของบจากโครงการสนับสนุนเงินพัฒนาสโมสรจะต้องส่งใบเสนอราคาและแบบแผนการก่อสร้างเพื่อเป็นการยืนยัน ซึ่งทางสมาคมฯ เชื่อว่าโครงการนี้จะช่วยให้เห็นถึงการเปลี่ยนแปลงด้านสิ่งอำนวยความสะดวกของแต่ละสโมสรได้อย่างเด่นชัดภายใน 1 ปี
"หมายเหตุ: ตารางเรียงตามตัวอักษร
 "ณ วันที่ 18 พฤศจิกายน 2560"
 "ณ วันที่ 28 มิถุนายน 2560"
 "ณ วันที่ 11 พฤศจิกายน 2560"
 "ณ วันที่ 12 มีนาคม 2560"
จำนวนผู้ชม.
<templatestyles src="Refbegin/styles.css" />
ปรับปรุงล่าสุดในนัดการแข่งขันเมื่อวันที่ 18 พฤศจิกายน 2560แหล่งข้อมูล: Thai League"หมายเหตุ:"'1: สโมสรที่ลงเล่นในดิวิชัน 1 เมื่อฤดูกาลก่อน
</small>
วุฒิ คงคาเขตร

วุฒิ คงคาเขตร (ชื่อเล่น:วุฒิ) เป็นอดีตนักแสดงชายชาวไทย
ประวัติ.
วุฒิ คงคาเขตร เกิดเมื่อวันที่ 2 มกราคม พ.ศ. 2484 เข้าวงการด้วยการเป็นนักพากย์ละครวิทยุก่อนแสดงละครพร้อมกับ พิศาล อัครเศรณี และรับงานละครมาตลอด จนถึงเรื่องสุดท้าย คือ สุภาพบุรุษจุฑาเทพ ตอน คุณชายพุฒิภัทร ทางช่อง 3 ในบท ตาชุ่ม 
การถึงแก่กรรม.
วุฒิ คงคาเขตร เสียชีวิตลงเมื่อวันที่ 5 กันยายน พ.ศ. 2559 เวลา 22.00 น. ในวัย 75 ปี ด้วยอาการหัวใจวาย
เพลงชาติสาธารณรัฐตูวา

"เมน – ทือวาเมน" (, #เปลี่ยนทาง) เป็นเพลงประจำภูมิภาคของสาธารณรัฐตูวา หน่วยองค์ประกอบของประเทศรัสเซีย ประพันธ์ทำนองโดยKantomur Saryglar (มีอีกชื่อว่า โอลอนบายาร์ กันโตมีร์) และเนื้อร้องประพันธ์โดยOkey Shanagash (มีอีกชื่อว่า Bayantsagaan Oohiy) เพลงนี้ได้รับการรับรองอย่างเป็นทางการจาก Great Khural ในวันที่ 11 สิงหาคม ค.ศ. 2011 โดยแทนที่"ทอรุกตุฆต็อลกัยทังตึม" เพลงประจำภูมิภาคก่อนหน้า
ไอดับเบิลยูจีพี แทกทีม แชมเปี้ยนชิพ

ไอดับเบิลยูจีพี แทกทีม แชมเปี้ยนชิพ  เป็นเข็มขัดแชมป์จากนิวเจแปนโปรเรสต์ลิง (NJPW) ก่อตั้งขึ้นเมื่อวันที่ 12 ธันวาคม ค.ศ. 1985
สถิติ.
As of 06, 2025.
บันทึก.
<templatestyles src="Reflist/styles.css" />
คอลล์ออฟดิวตี

คอลล์ออฟดิวตี  เป็นชุดวิดีโอเกมแนวยิงมุมมองบุคคลที่หนึ่ง ชุดเกมนี้เรีมต้นจากเกมในไมโครซอฟท์ วินโดวส์ ก่อนที่จะได้รับความนิยมในเครื่องเล่นเกมคอนโซล รวมถึงเปิดตัวเกมภาคแยกออกหลายเกม เกมก่อนหน้านี้ในชุดเกมมีการกำหนดฉากไว้ในช่วงสงครามโลกครั้งที่สอง แต่เกมต่อมาเช่น ' ได้ถูกกำหนดฉากในยุคปัจจุบัน โดยวิดีโอเกมล่าสุดของชุดเกมนี้คือ ' โดยวางจำหน่ายในวันที่ 25 ตุลาคม 2024
สิทธิ์ในการจัดจำหน่ายชุดเกม "คอลล์ออฟดิวตี" เป็นของแอ็กทิวิชัน ในขณะที่อินฟินิตีวอร์ดยังคงเป็นผู้พัฒนาหลัก โดยที่เทลย์อาร์ช และสเลดจ์แฮมเมอร์เกมส์ยังมีการพัฒนาวิดีโอเกมหลายเรื่องด้วยการเปิดตัวสตูดิโอเกมสลับกับแต่ละผู้พัฒนาอื่น ๆ วิดีโอเกมนี้ใช้เอนจินที่หลากหลายทั้ง id Tech 3, Treyarch NGL และ IW engine
ในกุมภาพันธ์ 2016 ชุดเกมเกม "คอลล์ออฟดิวตี" จำหน่ายได้มากกว่า 250 ล้านชุด ยอดขายเกม "คอลล์ออฟดิวตี" ทั้งหมดมีมูลค่าถึง 15 พันล้านดอลลาร์สหรัฐ
อัตลักษณ์ทางเพศ

อัตลักษณ์ทางเพศ  หมายคือความคิดของบุคคลในแง่ของคนที่ชอบหรือมีเสน่ห์ทางเพศ บางครั้ง"อัตลักษณ์ทางเพศ" อาจส่อถึง [[รสนิยมทางเพศ]] เมื่อผู้คนระบุหรือไม่ระบุตัวด้วยรสนิยมทางเพศหรือเลือกที่จะไม่ระบุด้วยรสนิยมทางเพศ อัตลักษณ์ทางเพศและ[[พฤติกรรมทางเพศ]]มีความคล้ายกัน แต่ก็มีความโดดเด่นด้วยอัตลักษณ์ที่อ้างถึงความคิดของแต่ละบุคคลเกี่ยวกับพฤติกรรมของตัวเอง พฤติกรรมที่อ้างถึงการกระทำทางเพศของแต่ละบุคคลและรสนิยมทางเพศหมายถึงความรู้สึกรักใคร่และดึงดูดทางเพศต่อบุคคล เพศตรงข้าม เพศเดียวกัน ทั้งสองเพศ มากกว่าหนึ่งเพศหรือไม่รักใครเลย
อัตลักษณ์ทางเพศ ครอบคลุมถึงสิ่งบ่งชี้ทุกอย่างทั้งทางด้านกายภาพภายนอกซึ่งสามารถสังเกตเห็นได้โดยง่าย และทางด้านจิตใจที่เป็นนามธรรม เช่น หน้าอก อวัยวะเพศ น้ำเสียง ความสูง ความแข็งแรง ความอ่อนไหว ความอ่อนหวาน ความก้าวร้าว ซึ่งแต่ละเพศจะมีอัตลักษณ์ที่แตกต่างกันไปเป็นลักษณะเฉพาะที่เกิดขึ้นตามธรรมชาติหรือพันธุกรรม ดังนั้นบุคคลที่มีจิตใจโน้มเอียงไปในทางตรงกันข้ามกับอัตลักษณ์ทางเพศของตนเอง จึงปรารถนาที่จะเปลี่ยนอัตลักษณ์ทางเพศของตนเองไปตามความโน้มเอียงทางเพศของจิตใจ ซึ่งในยุคปัจจุบันอัตลักษณ์ทางเพศที่เห็นเพียงภายนอกอาจมิใช่สิ่งบ่งชี้เพศอย่างแท้จริง เนื่องมีสภาวะเป็นเพียงเพศสภาพ ซึ่งอาจมิใช่เพศวิถี แต่ในโลกยุคใหม่คนส่วนหนึ่งก็ให้การยอมรับในเรื่องดังกล่าวมากขึ้นตามลำดับ ดังนั้นการเลือกปฏิบัติอันเนื่องมาจากมีอัตลักษณ์ทางเพศที่แตกต่างกันจึงมิควรได้รับการยอมรับว่าเป็นสิ่งที่ควรกระทำได้อีกต่อไป เพราะเป็นการอยุติธรรมต่อบุคคลนั้นๆที่ได้รับการเลือกปฏิบัติที่ไม่เท่าเทียมกันดังเช่นในประเทศที่นับถือศาสนาอิสลามในหลายๆประเทศ
นิยามและเอกลักษณ์.
อัตลักษณ์ทางเพศได้รับการอธิบายว่าเป็นส่วนประกอบของอัตลักษณ์ของแต่ละบุคคลที่สะท้อนถึงแนวคิดทางเพศของตนเอง การบูรณาการองค์ประกอบเอกลักษณ์ (จรรยาบรรณ ศาสนา เชื้อชาติ อาชีพ) เป็นอัตลักษณ์โดยรวมมีความสำคัญต่อกระบวนการสร้างแบบจำลองหลายมิติของอัตลักษณ์
อัตลักษณ์ทางเพศสามารถเปลี่ยนไปตลอดชีวิตของแต่ละบุคคลและอาจสอดคล้องกับเพศทางชีวภาพ พฤติกรรมทางเพศหรือความสัมพันธ์ทางเพศที่เกิดขึ้นจริง<ref name="Concordance/discordance in SO2"></ref> ตัวอย่างเช่น[[เกย์]] [[เลสเบี้ยน]] และ[[ไบเซ็กชวล]]อาจไม่เปิดเผยตัวตนในประเทศโฮโมโฟเบีย กีดกันรักร่วมเพศหรือในพื้นที่ที่มีประวัติเรื่องสิทธิของกลุ่มบุคคลที่มีความหลากหลายทางเพศไม่ดี ในการศึกษา 1990 โดยองค์กรทางสังคมทางเพศ มีผู้หญิงเพียง 16% และผู้ชาย 36% ที่ยอมรับว่ารักใครชอบพอเพศเดียวกันมีอัตลักษณ์แบบรักร่วมเพศหรือรักสองเพศ
อัลแบร์ท ชแปร์

แบร์ท็อลท์ ค็อนราท แฮร์มัน อัลแบร์ท ชแปร์ (19 มีนาคม ค.ศ. 1905 – 1 กันยายน ค.ศ. 1981) เป็นสถาปนิกชาวเยอรมัน เป็นหัวหน้าสถาปนิกของอดอล์ฟ ฮิตเลอร์ ก่อนได้รับตำแหน่งรัฐมนตรีว่าการกระทรวงยุทธภัณฑ์และผลิตกรรมสงครามของนาซีเยอรมนี ชแปร์ยอมรับผิดในการพิจารณาคดีเนือร์นแบร์ค ทำให้ได้รับฉายา "นาซีผู้กล่าวคำขอโทษ" (the Nazi who said sorry) อย่างไรก็ตาม ชแปร์กล่าวอ้างว่าไม่รู้เห็นเกี่ยวกับฮอโลคอสต์ แม้ภายหลังจะมีหลักฐานแน่ชัดว่าเขาทราบเรื่องนี้จากจดหมายส่วนตัวที่เขียนในปี ค.ศ. 1971 และเผยแพร่สู่สาธารณะในปี ค.ศ. 2007
ชแปร์เกิดเมื่อปี ค.ศ. 1905 ที่เมืองมันไฮม์ เป็นบุตรคนที่สองจากทั้งหมดสามคนของอัลแบร์ท ฟรีดริช ชแปร์ และลูอีเซอ มาทิลเดอ วิลเฮ็ลมีเนอ (นามสกุลเดิม ฮ็อมเมิล) เดิมชแปร์อยากเป็นนักคณิตศาสตร์ แต่ต่อมาเปลี่ยนมาเรียนสถาปัตยกรรมศาสตร์ตามบิดาและปู่ โดยเข้าเรียนที่สถาบันเทคโนโลยีคาลส์รูเออ ก่อนจะย้ายไปเรียนที่มหาวิทยาลัยเทคนิคมิวนิกและย้ายไปเรียนอีกครั้งที่มหาวิทยาลัยเทคนิคแห่งเบอร์ลิน หลังจากนั้นเขาทำงานเป็นผู้ช่วยของไฮน์ริช เท็สเซอโน ในปี ค.ศ. 1928 ชแปร์แต่งงานกับมาร์กาเรเทอ เวเบอร์
ชแปร์เข้าร่วมพรรคนาซีในปี ค.ศ. 1931 ความสามารถด้านสถาปัตยกรรมของชแปร์ทำให้เขาเป็นที่รู้จักและเป็นส่วนหนึ่งของคนใกล้ตัวฮิตเลอร์ ชแปร์มีส่วนในการออกแบบและสร้างทำเนียบนายกรัฐมนตรีไรช์ ลานที่ใช้จัดการชุมนุมที่เนือร์นแบร์ค นอกจากนี้ชแปร์ยังรับผิดชอบแผนสร้างเบอร์ลินใหม่ของฮิตเลอร์ ในปี ค.ศ. 1942 ฮิตเลอร์แต่งตั้งให้ชแปร์เป็นรัฐมนตรีกระทรวงสรรพาวุธ ระหว่างปี ค.ศ. 1942–1944 การผลิตอาวุธยุทโธปกรณ์ของฝ่ายเยอรมันภายใต้การทำงานของชแปร์เพิ่มขึ้นอย่างมาก
หลังสงครามสิ้นสุด ชแปร์ถูกนำตัวขึ้นพิจารณาคดีและได้รับโทษจำคุก 20 ปีในข้อหาบังคับใช้แรงงาน ชแปร์ถูกคุมขังที่เรือนจำชปันเดาในเบอร์ลินตะวันตกและได้รับการปล่อยตัวในปี ค.ศ. 1966 หลังพ้นโทษ ชแปร์ออกผลงานอัตชีวประวัติคือ "Inside the Third Reich" และ "Spandau: The Secret Diaries" ที่เล่าถึงความสัมพันธ์ระหว่างเขากับฮิตเลอร์ ชแปร์เสียชีวิตในปี ค.ศ. 1981 ที่กรุงลอนดอน สหราชอาณาจักร
ถนนมอสฟิลมอฟสกายา

ถนนมอสฟิลมอฟสกายา (romanised: "Mosfílmovskaya úlitsa") ชื่อเดิมคือ Potylikha Street  เป็นถนนในเขต Ramenki District ส่วนเขตปกครองตะวันตกของกรุงมอสโก ประเทศรัสเซียถนนนี้เป็นที่ตั้งของค่ายภาพยนตร์มอสฟิล์ม และสถานทูตของประเทศต่าง ๆ
รายชื่อสโมสรในไทยลีก

นี่คือ รายชื่อสโมสรที่เคยลงแข่งขันใน ไทยลีก นับตั้งแต่ สมาคมฟุตบอลแห่งประเทศไทย ในพระบรมราชูปถัมภ์ จัดตั้งไทยลีกขึ้นในปี พ.ศ. 2539 จนถึงปัจจุบัน สถิตินี้จะนับเฉพาะการแข่งขันไทยลีกเท่านั้น โดยแบ่งดังนี้
ทีมที่เล่นในไทยลีกฤดูกาลล่าสุด (2566/67) จะเป็นตัวอักษร หนา สำหรับทีมที่เป็น 18 ทีมที่แข่งขันในไทยลีกฤดูกาลแรก (2539) จะเป็นตัวอักษร "เอียง" ถ้าฤดูกาลล่าสุดที่อยู่ในลีกนับแต่ก่อตั้ง/เลื่อนชั้นจะขึ้นตัว หนา และถ้าจบอันดับที่สูงสุดของสโมสรในลีก ก็จะขึ้นตัวอักษร หนา เช่นกัน
นับตั้งแต่ฤดูกาล 2539 จนถึงฤดูกาลล่าสุด (2566/67) มีทั้งหมด 49 สโมสรที่ได้แข่งขันในไทยลีก ปัจจุบันไม่มีทีมจากฤดูกาลแรกที่เริ่มต้นการแข่งขันอยู่ในลีกอีกแล้ว (จาก 18 ทีมในฤดูกาลแรก) โดยสโมสรสุดท้ายที่อยู่ในไทยลีกตั้งแต่ฤดูกาลแรกและตกชั้นไปจากไทยลีก คือ โปลิศ เทโร
ตารางสโมสร.
โดยในระยะเวลา 20 ฤดูกาลที่ผ่านมา ไทยลีก มีทีมที่ตกชั้นอยู่ระดับต่ำกว่าไทยลีก ทั้งหมด 11 ทีม (อยู่ในดิวิชั่น 1 7 ทีม ทั้งนี้รวม บีบีซียู ที่ตกชั้นไปแล้วในฤดูกาล 2559 ดิวิชั่น 2 6 ทีม) และมีทีมที่ไม่ส่งแข่งขันหรือยุบทีม ทั้งหมด 7 ทีม
ดูเพิ่ม.
<templatestyles src="Reflist/styles.css" />
ลู้ก แกลโลส์

แอนดรูว์ วิลเลียม แฮงคินสัน (Andrew William Hankinson) เกิด 22 ธันวาคม ค.ศ. 1983 นักมวยปล้ำอาชีพชาวอเมริกันสังกัดWWEในนาม ลู้ก แกลโลส์ (Luke Gallows) อดีตบอร์ดีการ์ดของซีเอ็ม พังก์ในนามเดอะสเตรตเอดจ์ซะไซอะที และสมาชิกของกลุ่มบูลเล็ตคลับเป็นแชมป์ IWGP Tag Team Championship ในNJPW และแชมป์ WWE Raw Tag Team Championship ร่วมกับคาร์ล แอนเดอร์สัน เขาเคยเป็นที่รู้จักกันในบทของเคนตัวปลอม และในบทนักมวยปล้ำที่ไม่สมประกอบนาม เฟสตัส (Festus) เป็นคู่แท็กทีมของเจซซีในสังกัดสแมคดาวน์ เมื่อเดือนมิถุนายน 2007 จนถึงเมษายน 2009 เขาก็ถูกย้ายไปรอว์จากผลซับเปิลเมนทัลดราฟท์ และยังปล้ำให้กับTNAและสมาคมอื่นๆ
เดอะกู้ดบราเธอส์

ลู้ก แกลโลส์และคาร์ล แอนเดอร์สัน (Luke Gallows and Karl Anderson) เป็นทีมนักมวยปล้ำ อดีตสมาชิกกลุ่ม Bullet Club เป็นแชมป์แท็กทีม IWGPร่วมกันในNJPW และแชมป์รอว์แท็กทีม WWEและทีมผู้ชนะ World Cup ร่วมกันในWWE
โอเปรัตซียา &quot;อืย&quot; อีดรูกีปรีคลูย์เชนียาชูรีคา

โอเปรัตซียา "อืย" อีดรูกีปรีคลูย์เชนียาชูรีคา  เป็นภาพยนตร์แนวตลกตลกเจ็บตัวของสหภาพโซเวียต ออกฉายในวันที่ 16 สิงหาคม ค.ศ. 1965 กำกับโดย Leonid Gaidai ภาพยนตร์นี้แบ่งออกเป็นสาม ตอนคือตอน "Workmate" (Напарник, "Naparnik"), "Déjà vu" (Наваждение, "Navazhdeniye") และ "Operation Y" (Операция „Ы“)
"โอเปรัตซียา "อืย" อีดรูกีปรีคลูย์เชนียาชูรีคา" ยังเป็นหนึ่งในภาพยนตร์โซเวียตที่มีผู้ชมมากที่สุด โดยมีจำนวนผู้ชมกว่า 69.6 ล้านคนในยุคโซเวียต
อ้อ

อ้อ (ชื่อวิทยาศาสตร์: "Arundo donax") เป็นพืชในวงศ์หญ้า มีลำต้นแข็งเป็นปล้อง ข้างในกลวง เติบโตได้ดีในดินชื้นแฉะ (ไม่ว่าจะเป็นดินน้ำจืดหรือดินน้ำกร่อย) และมีถิ่นกำเนิดในภูมิภาคตะวันออกกลาง ต่อมามีการนำไปปลูกและเกิดเองภายหลังอย่างแพร่หลายในเขตอบอุ่น เขตกึ่งร้อน และ เขตร้อนของทั้งสองซีกโลก โดยเฉพาะในภูมิภาคเมดิเตอร์เรเนียน แคลิฟอร์เนีย แปซิฟิกตะวันตก และแคริบเบียน
ชนิดพันธุ์ต่างถิ่นที่รุกราน.
อ้อเป็นพืชต่างถิ่นรุกราน (alien invasive species) มักขึ้นเป็นกอเบียดเสียดกันจนเบียดเบียนพื้นที่ของพืชพันธุ์ท้องถิ่น อีกทั้งยังรุกรานถิ่นที่อยู่อาศัยของสัตว์ป่า ทั้งยังติดไฟง่าย ส่งผลให้เกิดไฟป่าได้ง่ายและเพิ่มขึ้น
ฮีมานซู โซนิ

ฮีมานซู โซนิ  เป็นนักแสดงชายชาวอินเดียที่มีชื่อเสียงจากการแสดงเป็น เจ้าชายสิทธัตถะ พระพุทธเจ้า ในภาพยนตร์ซีรีส์เรื่อง พระพุทธเจ้า มหาศาสดาโลก
ประวัติ.
เกิดเมื่อวันที่ 1 กุมภาพันธ์ ปี ค.ศ. 1988 (พ.ศ. 2532) ที่เมืองจัยปูร์ (Jaipur) หรือ “ชัยปุระ” โดยก่อนหน้าที่จะมาสร้างชื่อเสียงในมุมไบ เจ้าตัวเคยมีผลงานทางทีวีมาแล้ว แต่ไม่เป็นที่รู้จักมากนัก ในระหว่างที่เขากำลังมีความต้องการจะทำอะไรที่เป็นชิ้นเป็นอัน ก็เป็นช่วงที่มีโปรเจ็กต์ของภาพยนตร์ซีรีส์ "Buddha" (พระพุทธเจ้า มหาศาสดาโลก) เข้ามาพอดี เขาจึงมุ่งมั่นและทำงานหนักเป็นอย่างมากเพื่อซีรีส์เรื่องนี้ จนเขาได้เปิดตัวในฐานะนักแสดงนำหลักของซีรีส์เรื่องนี้ในบทบาทของ เจ้าชายสิทธัตถะ นอกจากนั้นเขายังรับบทเป็น พระศิวะ ในภาพยนตร์อินเดียเรื่อง Neeli Chatri Wale อีกด้วย
ฟัดอมตะ

ฟัดอมตะ  เป็นภาพยนตร์สุขนาฏกรรมแอกชันใน ค.ศ. 2003 ที่กำกับโดยกอร์ดาน ชาน โดยประสบความสำเร็จน้อยกว่าภาพยนตร์อเมริกันอื่น ๆ ที่เฉินหลงเล่น เช่น ชุดภาพยนตร์ คู่ใหญ่ฟัดเต็มสปีด, คู่ใหญ่ฟัดข้ามโลก และภาคต่อ คู่ใหญ่ ฟัดทลายโลก ภาพยนตร์นี้เผยแพร่ในฮ่องกงเมื่อวันที่ 15 สงหาคม ค.ศ. 2003 และในสหรัฐโดยไตรสตาร์พิคเจอร์สเมื่อวันที่ 22 สิงหาคม ค.ศ. 2003
ภาพยนตร์นี้ได้รับเสียงวิจารณ์จากนักวิจารณ์ในแง่ลบ ถึงแม้ว่าภาพยนตร์ในบ็อกซ์ออฟฟิศสหรัฐมีมากพอให้โซนี่/ไตรสตาร์พิคเจอร์สมีรายได้ แต่ตัวภาพยนตร์กลับมีรายได้เพียง 34 ล้านดอลลาร์สหรัฐทั่วโลก ต่องบประมาณที่ 41 ล้านดอลลาร์สหรัฐ
เนื้อเรื่องย่อ.
ในภาพยนตร์เรื่องนี้ เฉินหลง พระเอกนักฟัดขวัญใจชาวโลก กลับมารับบทตำรวจนอกเครื่องแบบ ของรัฐบาลฮ่องกงนาม เอ็ดดี้ หยาง เข้าร่วมภารกิจสำคัญกับนักสืบสากลแสนสวยนาม นิโคล (แคลร์ ฟอร์ลานี จาก Meet Joe Black และ The Rock) และ วัตสัน (ลี อีแวน จาก Mouse Hunt และ There´s Something About Marry) นักสืบจิตป่วน แต่แล้ว ภารกิจที่พวกเขาไม่คาดคิดก็เกิดขึ้น เมื่อพวกเขาได้เข้าช่วยเหลือเด็กชายชาวจีน คนหนึ่งจากเงื้อมมือของอาชญากรระดับโลก นาม สเนคเฮด (จูเลียน แซม จาก Warlock´s) โดยบังเอิญ ภายหลังจากที่ เอ็ดดี้ และพวกเข้าช่วยเหลือเด็ก ไว้ได้ ส่งผลให้พวกเขาต้องเข้าไปพัวพันกับปรากฏการณ์เหนือธรรมชาติต่างๆ
การผลิต.
ด้วยงบประมาณ 35 ล้านดอลลาร์สหรัฐ ทำให้ในเวลานั้น ภาพยนตร์นี้กลายเป็นภาพยนตร์ราคาแพงที่สุดเท่าที่เคยผลิตในฮ่องกง
การถ่ายทำ.
มีการถ่ายทำภาพยนตร์นี้ที่ดับลิน ประเทศไอร์แลนด์ในเดือนสิงหาคม ค.ศ. 2001 โดยหยุดถ่ายทำช่วงหนึ่ง เนื่องจากเฉินหลงไปถ่ายทำฉากในสวมรอยพยัคฆ์พิทักษ์โลก และเริ่มถ่ายทำต่อในปีถัดมาในทวีปเอเชีย โดยมีการถ่ายทำภาพยนตร์ในปราสาทดับลินและย่านชนบทวิกโลว์ เดิมทีผู้กำกับภาพยนตร์วางแผนถ่ายทำในออสเตรเลีย แต่ภายหลังไปถ่ายที่ดับลินแทน
คำตอบรับ.
บ็อกซ์ออฟฟิศ.
ในสหรัฐ ช่วงสัปดาห์ภาพยนตร์ฟัดอมตะตั้งอยู่ในอันดับที่ 5 ก่อนที่จะตกลงมาเรื่อย ๆ ในช่วงที่เผยแพร่ 10 สัปดาห์ โดยรวมแล้ว ภาพยนตร์นี้ทำรายได้ 22.2 ล้านดอลลาร์สหรัฐ ทำให้เป็นภาพยนตร์ศิลปะการต่อสู้อันดับที่ 42 จากทั้งหมดในสหรัฐ และอันดับที่ 8 ในภาพยนตร์ของเฉินหลงที่เผยแพร่ในสหรัฐ
ศาลอาญาคดีทุจริตและประพฤติมิชอบ

ศาลอาญาคดีทุจริตและประพฤติมิชอบ ศาลยุติธรรมชั้นต้นของประเทศไทยที่จัดตั้งขึ้นตาม พระราชบัญญัติจัดตั้งศาลอาญาคดีทุจริตและประพฤติมิชอบ พ.ศ. ๒๕๕๙ เปิดทำการวันแรกในวันที่ 3 ตุลาคม พ.ศ. 2559 มีนายอำนาจ พวงชมภู ดำรงตำแหน่งอธิบดีผู้พิพากษาศาลอาญาคดีทุจริตและประพฤติมิชอบคนแรก
โดยศาลอาญาแห่งนี้พัฒนามาจากแผนกคดีทุจริตและประพฤติมิชอบของเจ้าหน้าที่รัฐในศาลฎีกาที่เปิดทำการเมื่อปี พ.ศ. 2558
คดีที่เข้าสู่การพิจารณา แบ่งเป็น 3 กลุ่ม คือ
องค์ประกอบ.
ศาลอาญาคดีทุจริตและประพฤติมิชอบประกอบไปด้วยผู้พิพากษาทั้งสิ้น 45 คนซึ่งแต่ละคนมีประสบการณ์ไม่ต่ำกว่า 10 ปี
จตุรมิตรสามัคคี ครั้งที่ 28

การแข่งขันฟุตบอลจตุรมิตรสามัคคี ครั้งที่ 28 เป็นการแข่งขันฟุตบอลประเพณี มีโรงเรียนสวนกุหลาบวิทยาลัย โรงเรียนเทพศิรินทร์ โรงเรียนอัสสัมชัญและโรงเรียนกรุงเทพคริสเตียนวิทยาลัยที่รับหน้าที่เป็นเจ้าภาพ แข่งขันระหว่างวันที่ 11 พฤศจิกายน ถึง 18 พฤศจิกายน พ.ศ. 2560 ที่สนามศุภชลาศัย ในสนามกีฬาแห่งชาติ
ผลการแข่งขัน.
รอบแรก.
หมายเหตุ : เนื่องจากตามระเบียบข้อบังคับของการจัดการแข่งขันในกรณีที่มีทีมได้คะแนนเท่ากัน การแข่งขันของคู่ดังกล่าวเสมอกัน และผลประตูได้-เสียเท่ากัน นั่นคือ เทพศิรินทร์ กับ อัสสัมชัญที่ได้ 3 คะแนน เท่ากัน ทำให้ต้องจับสลากหาคู่เข้าชิงชนะเลิศ กับ โรงเรียนกรุงเทพคริสเตียนวิทยาลัย (เจ้าภาพ) ผลการจับสลากหลังจากการแข่งขันจบคู่ที่ 2 ปรากฏว่า โรงเรียนอัสสัมชัญ เป็นคู่ชิงชนะเลิศ โดยถ้าโรงเรียนใดจับลูกปิงปองได้คำว่า ชิง หมายถึง เข้ารอบชิงชนะเลิศ
นินนาท สินไชย

นินนาท สินไชย (ชื่อเล่น:โจ) เกิดเมื่อวันที่ 26 มิถุนายน พ.ศ. 2519 เป็นนักแสดง ชาวไทย
ประวัติ.
นินนาท สินไชย เกิดเมื่อวันที่ 26 มิถุนายน พ.ศ. 2519 เป็นบุตรของ มีพี่น้อง 3 คน (เป็นน้องคนสุดท้อง มีพี่สาวอีก 2คน)
สงครามพระเจ้าจอร์จ

สงครามพระเจ้าจอร์จ  เป็นชื่อที่ตั้งให้กับปฏิบัติการทางทหารระหว่างบริเตนและฝรั่งเศสในทวีปอเมริกาเหนือซึ่งถือเป็นส่วนหนึ่งของสงครามสืบราชบัลลังก์ออสเตรีย การปะทะส่วนใหญ่เกิดขึ้นในมณฑลนิวยอร์ก, มณฑลแมสซาชูเซตส์เบย์, มณฑลนิวแฮมป์เชียร์ และมณฑลโนวาสโกเชีย ซึ่งล้วนแต่เป็นมณฑลของอาณานิคมอังกฤษในรัชสมัยพระเจ้าจอร์จที่ 2 แห่งบริเตนใหญ่
สงครามเริ่มขึ้นเมื่ออังกฤษประกาศสงครามและส่งกองเรือและทหารเข้าล้อมป้อมลุยส์บูร์กบนเกาะเคปเบรตันของอาณานิคมฝรั่งเศสในวันที่ 3 พฤษภาคม 1744 และเข้าล้อมเมืองแอนนาโปลิสรอแยล ศูนย์กลางของมณฑลโนวาสโกเชีย ฝรั่งเศสมีปัญหาเรื่องการขาดอาวุธหนัก หลังจากอังกฤษล้อมโจมตีป้อมลุยส์บูร์กได้หกสัปดาห์ อังกฤษก็สามารถยึดป้อมได้ กลับกัน สหพันธ์วาเบนากีซึ่งเป็นพันธมิตรฝรั่งเศสได้ไปโจมตีชายฝั่งทางตะวันออกเฉียงเหนือบริเวณพรมแดนระหว่างอาคาเดีย (ฝรั่งเศส) และมณฑลเมน (อังกฤษ) แม้ฝรั่งเศสได้วางแผนชิงป้อมลุยส์บูร์กกลับมาอีกครั้งในปี 1746 แต่ด้วยผู้บัญชาการเสียชีวิตและภัยพายุ แผนการนี้จึงไม่ได้ดำเนินการ
ในวันที่ 28 พฤศจิกายน 1745 กองทหารฝรั่งเศสพร้อมด้วยพันธมิตรอินเดียแดงได้เข้าโจมตีและทำลายหมู่บ้านทางตะวันออกของนิวยอร์ก ซึ่งได้สังหารและจับกุมผู้คนนับร้อย ในขณะที่ชาวอังกฤษในออลบานี ทางเหนือของนิวยอร์กก็ถูกละทิ้งตามยถากรรม
สงครามได้สร้างความเสียหายเกินกว่าที่อังกฤษจะรับได้ ประชากรในอาณานิคมอังกฤษที่เสียชีวิตคิดเป็นกว่า 8% อังกฤษจึงยอมเจรจาสันติภาพกับฝรั่งเศส โดยทั้งสอมยินยอมกลับสู่สถานะก่อนสงคราม อังกฤษยอมจ่ายเงิน 180,000 ปอนด์แก่ฝรั่งเศส ส่วนฝรั่งเศสก็ได้ป้อมลุยส์บูร์กคืนมาในสามปีถัดมา อย่างไรก็ตาม สนธิสัญญาสันติภาพนี้แค่ช่วยหยุดยั้งความเสียหายไว้ชั่วคราวเท่านั้น ข้อพิพาทด้านดินแดนและความตึงเครียดในอเมริกาเหนือกับฝรั่งเศสยังคงมีอยู่